qundao/data-zh-poetry huggingface dataset:
次韻孫海見贈·其六
作者：蘇過
朝代：宋

仕宦纔百日，邴公有餘懽。
君今吏一邑，蕭然懷抱安。
回翔雲間翮，退學鴻在磐。
次韻孫海見贈·其四
作者：蘇過
朝代：宋

論交逮蓬蓽，此道久寥邈。
君侯廊廟人，顧我何數數。
夜光忽暗投，按劍驚卓犖。
次韻少藴二首·其一
作者：蘇過
朝代：宋

畫師安得老龍眠，寫此西湖李郭船。
談麈生風看落屑，詩壇餘勇戰空弮。
拍隄春漲雲空闊，夾岸桃蹊錦接連。
到處聚觀千萬目，要公膏雨作豐年。
次韻少藴二首·其二
作者：蘇過
朝代：宋

雲間笑語雜鵷行，山意波光兩浩茫。
老大讀書真伯業，歌呼狎客類平陽。
丹青遺構風流在，尊酒題詩草木芳。
湛輩不須悲歲月，羊公名與峴山長。
次韻少藴移竹於賈文元園二首·其一
作者：蘇過
朝代：宋

猗歟丞相園，中有歲寒根。
千夫屹冠劍，坐閱雲來孫。
當年擁節旄，雅志在淇園。
瑯玕映城郭，琴筑鳴潺湲。
春筍半出林，橫鞭爭觸藩。
坐陵霜雪氣，高壓桃李繁。
年來王子猷，來乘刺史軒。
請分一畝陰，自訪三家村。
賦詩屬公考，益遣交情敦。
一雨飽生意，莫嫌池水渾。
次韻少藴移竹於賈文元園二首·其二
作者：蘇過
朝代：宋

我公經綸手，胡爲試盤根。
忠言與嘉績，有後期臧孫。
胸中五千卷，三歲不窺園。
種德如川增，源深自潺湲。
遽辭承明廬，出備諸侯藩。
仁風被草木，已覺棠陰繁。
此君況手植，伴公讀書軒。
未須勞越吟，寓目聊江村。
羣豪爭吐奇，和詩相勸敦。
愧無崢嶸句，往繼火陸渾。
次韻岑彥高史強本春日書懷二首·其一
作者：蘇過
朝代：宋

二豪以詩鳴，優劣孰敢分。
縱橫閱萬卷，何憂備三鄰。
終年發揣摩，秀句吐陽春。
誰云不菑畬，安取三百囷。
汝潁素多奇，世不乏孫陳。
著書效潛夫，奏賦嗤陵雲。
哀時無祁奚，丹書誰爲焚。
儻令試一割，晉盜當奔秦。
德業閟不耀，天欲昌其身。
定交乃余求，不貴白髮新。
從此杖屨數，爲子掃榻塵。
高談看亹亹，揮麈落紛紛。
次韻岑彥高史強本春日書懷二首·其二
作者：蘇過
朝代：宋

逝水不可復，百年行中分。
自嗟齒髪故，晚境桑榆鄰。
節物謾消長，枯荄不知春。
軒裳嘆雞肋，雀鼠盜廩囷。
學藝晚愈拙，彈冠力難陳。
澹然忘出處，任此無心雲。
世路羊腸險，恐遭象齒焚。
何如老山澤，憔悴非逃秦。
嵩少幸咫尺，雲泉許容身。
平生餘嗜好，舍舊當謀新。
安心本無法，妙理契析塵。
優哉真卒歲，豈復悅華紛。
次韻張子先喜雪
作者：蘇過
朝代：宋

信道東君有化工，翦裁花雨落春風。
忽驚區脫無餘地，變作瑤池第一宮。
南畝麥秋先作瑞，西山玉粒未教融。
旅人共助田夫喜，一飽遙知餅餌豐。
次韻張次應見寄
作者：蘇過
朝代：宋

西城夜雨一追攀，前輩風流頓覺還。
窮似少陵無裋褐，空懷大廈庇千間。
次韻徐正夫見贈
作者：蘇過
朝代：宋

自信儒冠不誤身，從教塵土滿衣巾。
安能學稼與學圃，已得異書逢異人。
隻影自隨空四海，歲寒相伴有孤筠。
揚雄何日一區老，問字應當載酒頻。
次韻承之乞魚於保德
作者：蘇過
朝代：宋

蒓鱸一別信音疏，食指令人盡信書。
不是分甘慰愁黨齡，臨淵空羨計無如。
次韻承之紫巖長句
作者：蘇過
朝代：宋

亂山窮處聞魚鼓，梵宇潭潭不知暑。
當時麻衣此卜居，自啟山林著藍縷。
飛空樓觀驚造化，縹緲雲間如帝所。
道人疑是有道者，己不求人人自許。
富兒爭致千金多，貧者不辭筋力苦。
若非足指按大地，荒山坐變琉璃宇。
南陽持節奉詔歸，夜上崢嶸攜幕府。
是時六月火令熾，千騎解鞍人按堵。
登臨豈爲謝公賞，七子賦詩歌趙武。
長廊月出清風生，古殿無人鈴獨語。
公留三日看溪漲，白晝魚蝦落飛雨。
我昔千里上太行，身世飄零悲逆旅。
莫投紫巖稍自慰，欲扣僧房無可侶。
有來野餉苜蓿飯，主人對客羞貧窶。
何似元戎從掾吏，落日紅旗照洲渚。
椎牛釃酒勞還役，號令三更傳部伍。
君能筆力記其事，句法更如山峻阻。
一時豪放豈易得，況有幻怪供詩取。
歸來尚可詫朋友，雲夢青丘俱不數。
山川雖是風物殊，樂哉信美非吾土。
次韻承之重九
作者：蘇過
朝代：宋

庾郎自誑誇重九，北海常類客無酒。
肯教白髮負黄花，不爲虛名留峴首。
人生能換幾星霜，我非石心與木腸。
乾愁漫解祇自慰，消長只繫吾行藏。
棄書學劍猶有得，西斬樓蘭北疏勒。
從軍直到單于臺，封侯萬戶何人哉。
圖形未許凌圖上，草檄觀君試豪放。
山陰回時迹已陳，高陽大醉情何暢。
爲君悲歌和哀箏，請君更草麗人行。
吳姬趙女兩愁絕，一笑當時空目成。
行行且作歸裝束，子雲校書入天祿。
一杯且復中聖賢，周南留滯誰我憐。
買田早約鴟夷子，相與躬耕不計年。
次韻晁無斁與葉少藴重開西湖唱酬之詩·其一
作者：蘇過
朝代：宋

鑿開北渚漲痕收，倚杖波吞立鷺洲。
稍覺蒹葭相與永，直疑汴泗看交流。
壽公且吸杯中月，清夜頻移鑑裏舟。
雖走蓬萊通帝籍，邦人且欲寇公留。
次韻晁無斁與葉少藴重開西湖唱酬之詩·其三
作者：蘇過
朝代：宋

自分鉏耰畢此生，不須窮達問君平。
黄粱正與夢俱熟，環堵典無爨欲清。
晚客強陪金谷侶，小詩聊學候蟲鳴。
空懷老驥心千里，憔悴窮途敢請纓。
次韻晁無斁與葉少藴重開西湖唱酬之詩·其二
作者：蘇過
朝代：宋

危構飛空舊奐輪，澄光爽氣壓城闉。
下臨曲水山陰禊，不障西風庾亮塵。
謾擬江南入圖畫，只憑詩匠掃蕪堙。
少陵有句真堪詠，翠竹江村月色新。
次韻曲水泛舟四首·其一
作者：蘇過
朝代：宋

節物自催迫，意閑歡有餘。
駕言二三子，往尋隱者居。
城隅有喬木，人言于公閭。
當時乞身歸，買田將結廬。
悲哉絲竹地，今爲狐兔墟。
野色映脩竹，清溪數游魚。
驚風下木葉，策策紛填渠。
俯仰成今昔，嘆此卜筑初。
次韻曲水泛舟四首·其三
作者：蘇過
朝代：宋

歲晚得膏澤，蕎花香滿村。
稍令催科帖，迤邐不到門。
我有賢太守，手撫瘡痍痕。
未遽捨我去，壽公福祉繁。
一飽誠難得，敢忘肉骨恩。
爭看刺史天，扶攜上牆垣。
忽驚麋鹿姿，中有誠意存。
顧予一廛氓，聊誦野老言。
次韻曲水泛舟四首·其二
作者：蘇過
朝代：宋

謫仙來人間，風流占名城。
時將琬琰句，自和鈞天聲。
好語一題拂，羣趨耳爭傾。
溶溶此溪水，似契高人情。
未許五湖去，聊爲一舟橫。
我意正浩渺，酒觴且徐行。
仍呼明月來，孤光與簷平。
邈焉想塵寰，萬類方營營。
次韻曲水泛舟四首·其四
作者：蘇過
朝代：宋

性不事軒冕，敢從公卿遊。
田歌扣牛角，誰意樂府求。
公有三島客，凜然氣橫秋。
賦詩兩未厭，卒歲當優悠。
越吟何太早，言尋丘壑幽。
但恐元龍笑，汲汲謀田疇。
寄語玉澗友，達人遺乘流。
拄笏看西山，不妨茲唱酬。
次韻楊良卿秋雨有感二首·其一
作者：蘇過
朝代：宋

一飽真難得，凶豐特未分。
連綿窗外滴，惆悵隴頭耘。
雀啅饑謀食，蛙鳴夜作羣。
誰能補天漏，我欲跨重雲。
次韻楊良卿秋雨有感二首·其二
作者：蘇過
朝代：宋

電驅瓴建屋，溪漲浪翻查。
身作三年客，愁隨萬點鴉。
家書空繫雁，燈信未占花。
夢裏尋歸計，柴桑似有涯。
次韻歐陽誠發牡丹
作者：蘇過
朝代：宋

青春過隙不多時，佳會應須日日期。
羨子多情勤秉燭，尋芳問柳每題詩。
洛花名字爭新見，尤物東君翦刻遲。
安得韓湘寫奇句，世間鉛粉謾勞施。
次韻王仲弓贈史得之
作者：蘇過
朝代：宋

春風回東皋，春雨濕田舍。
芒鞋問脩竹，小圃條疏柘。
史侯得此趣，十年官早謝。
定知猿鶴怨，衣繡空行夜。
世無摩詰手，誰見輞川畫。
且復浮沉遊，款段聊叱咤。
次韻王幼安哭韓君表
作者：蘇過
朝代：宋

公子雖軒冕，山林契夙心。
坐禪新活計，脫屣舊冠簪。
共笑謀生拙，知非涉世深。
頌詩留纊息，妙意可銷沈。
次韻程秀才求作其先人埋銘
作者：蘇過
朝代：宋

欲載揚雄老一區，清名不耀力難摹。
但知穮蔉勤吾事，要以凶豐畀後圖。
有子人人壯門戶，新詩句句琢珉瑜。
夜光明月毋輕付，誤認空空叩鄙夫。
次韻答徐翼之畫木石·其一
作者：蘇過
朝代：宋

軒裳定浮雲，於人竟何得。
不如飽詩書，頗似勤播植。
豐凶縱有時，穮蓑無倦色。
會須酬高廩，何用遽枉尺。
我觀徐夫子，六藝自警飭。
肯回少年駕，閉戶志匪石。
彈冠豈不好，恐遂林泉隔。
一朝墮世網，頓判雲間翮。
曲高和自寡，得喪相什伯。
願子保歲寒，功名當遠索。
俯首簿書間，聊將逃遣謫。
次韻答徐翼之畫木石·其二
作者：蘇過
朝代：宋

士貴貧時交，菽水清而真。
我爾兩相從，良是茅茨鄰。
太息屢書空，氣橫戈戟新。
跰跚定笑我，曳踵隨車輪。
壯志早摧折，羈縲易傷神。
放懷筆硯間，聊欲出怪珍。
老木臥千歲，不才得終身。
持此壽君子，勿愁脫粟貧。
相將老潩水，煙雨共垂綸。
次韻范信中
作者：蘇過
朝代：宋

將軍山林士，本無軒冕意。
乘流亦悠悠，得坎便止止。
平生劇孟徒，作詩建安似。
曹劉或爭先，沈謝何足擬。
人窮語益工，天或相夫子。
念君綠髪初，四海一身耳。
要見元魯山，萬里立自致。
許君窺藩籬，竟以身後委。
翩然復躡蹻，便非昔隱几。
功名頗見迫，終欲老雲水。
豈料小卜筑，一谿城市裏。
從茲儻來物，不足置慍喜。
用尋巢許遊，無愧汝潁士。
我有𥝧稏田，君多櫻筍美。
杖屨日往來，風流豈不偉。
次韻葉守端午西湖曲水·其一
作者：蘇過
朝代：宋

遠釃清潁入溪渠，左繚孤城轉古墟。
豈止江湖來席上，一蘇窮澤十千魚。
次韻葉守端午西湖曲水·其三
作者：蘇過
朝代：宋

一葉何時縱櫂歌，空悲急景怨羲和。
斜風細雨添愁絕，青蒻蒙頭映綠蓑。
次韻葉守端午西湖曲水·其二
作者：蘇過
朝代：宋

暗泉百道草間鳴，已覺圓荷翠蓋傾。
擬欲挐舟江海去，門前歸路是春明。
次韻葉守端午西湖曲水·其五
作者：蘇過
朝代：宋

叔度平生撓不渾，注之不滿挹無痕。
甘棠訟息籃輿晚，目送牛羊自下村。
次韻葉守端午西湖曲水·其四
作者：蘇過
朝代：宋

兵廚酒色似鵝兒，計泛樓船會有期。
葦折荷枯秋露凈，更看鏡面渺瀰時。
次韻葉守端陽日湖上宴集
作者：蘇過
朝代：宋

謬玷英髦齒故鄉，西溪雲日曉蒼涼。
樽傾北海佳辰至，樂入熏風晝漏長。
未放巾車陶令去，且容拓戟少陵狂。
他時儻與安昌客，還許門生到後堂。
次韻謝民師
作者：蘇過
朝代：宋

老鶴過海仍將雛，澹然如將沒齒疏。
人生如寄何足道，富貴貧賤隙白駒。
飄流僅以虞夫子，饑坐弦歌古儋耳。
不堪秦嶺望家山，敢有玉關生入理。
廣文才名三十年，困窮直到寒無氈。
將軍夜行遭醉尉，曲逆解衣嘗刺船。
豈知雷雨來說渥，歸路江山宛如昨。
饑人但覺粃糠美，憂患始知田舍樂。
夢中猶記魚相濡，莊叟屢困監河枯。
聊因競病歌歸歟，寧復燦爛悲窮途。
知君篤學真爲己，不從世好惟耽此。
作詩頗似建安風，取友更同鮑叔義。
我聞得士朝廷尊，搢紳所寄惟斯文。
象犀珠玉本安用，猶使四海爭趨奔。
高人處世誠難矣，絕俗驚愚空目瞇。
坐令瑚璉廢清廟，澗毛何由薦天子。
我羨平生馬少游，不願溝瀆容吞舟。
夜光明月請自閟，按劍或恐疑輕投。
次韻趙伯充雪中見招·其一
作者：蘇過
朝代：宋

華堂玉燭夜沈沈，淡月疏星作雪陰。
天爲王孫醒醉眼，晚來霧淞入千林。
次韻趙伯充雪中見招·其二
作者：蘇過
朝代：宋

擁鼻袁生方塊然，不知玉色浩無邊。
西陂欲與稽山並，賀監風流太白船。
次韻趙承之寄保德倅王粹公
作者：蘇過
朝代：宋

王謝風浪不愧前，碧梧翠竹總森然。
好歸禁瑣持簪櫜，卻臥關河閱歲年。
目送秋鴻凌絕漠，坐傳烽火到甘泉。
笑君坐嘯空齋冷，庭下蒲鞭無可鞭。
次韻趙承之數詩
作者：蘇過
朝代：宋

一生拙自謀，老去復誰諫。
二年此流落，汝豈宜仕宦。
三黜固不辭，難堪妻妾訕。
四海將安歸，面垢風裂骨骭。
五鼎不願食，誠言豈容贋。
六韜素無奇，破敵未有間。
七十古所稀，田園當早辦。
八駿方並驅，瑤池朝與宴。
九牛亡一毛，安用蓬蒿鷃。
十室請老焉，佩弦吾敢慢。
次韻趙承之留別
作者：蘇過
朝代：宋

出處事莫並，昔諳今則疏。
一從畏車冕，意遂甘泥塗。
種髪日就白，衰顔寧再朱。
壯心空萬里，老病寄一區。
故人來蓬海，過門問樵蘇。
平生詩酒豪，醉倒扶吳姝。
憶昨試京兆，笑談鼠盜無。
雞牛本同割，刀几無精粗。
去去南陽野，何以爲君娛。
三年方赤地，政成少踟躕。
古爲賢守多，方略想可圖。
民言或有酌，近數崔大夫。
惜哉事大謬，誰爲焚丹書。
次韻韓文若展江五詠·其一
作者：蘇過
朝代：宋

山河景色本無偏，須信壺中有洞天。
明月端地臨不夜，珠宮玉宇澹娟娟。
次韻韓文若展江五詠·其三
作者：蘇過
朝代：宋

綠暗紅稀禁火時，使君軒馭雨仍隨。
清風吹得江湖句，爭遣詩筒挑鼓旗。
次韻韓文若展江五詠·其二
作者：蘇過
朝代：宋

閑尋短棹問溪源，乘興真爲載酒船。
應學二疏辭漢早，勝遊兼作地行仙。
次韻韓文若展江五詠·其五
作者：蘇過
朝代：宋

新醅潑蟻綠溶溶，時爲賢人復一中。
況有能詩庾開府，論文興嘆有誰同。
次韻韓文若展江五詠·其六
作者：蘇過
朝代：宋

睡蛇已死得安眠，擾擾塵中學坐禪。
我欲退休從杖屨，春明門外有雲泉。
次韻韓文若展江五詠·其四
作者：蘇過
朝代：宋

欲追急景去如飛，剩賦新詩酒百卮。
倒載接䍦扶酩酊，恰如山簡醉歸時。
次韻韓華國相約遊嵩少
作者：蘇過
朝代：宋

耕糧已辦登山計，積淖車輪四角生。
勇健無人先接淅，滯留愧我說重盟。
風回遠壑雲歸岫，雨洗蒼苔屐有聲。
刻石題名須絕巘，蓬萊頂上記曾行。
正月二十四日侍親遊羅浮道院棲禪山寺
作者：蘇過
朝代：宋

淡雲曉葱蘢，野水清可揭。
山明草木秀，使里見瑣細。
人閑境愈靜，地暖春先逝。
桃李已青枝，落花空覆砌。
涼風稍可愛，習習來衣袂。
赤日雖未苦，炎炎逼裘毳。
道人疑有道，襟裳弊。
晨齋爨無煙，含糗聊卒歲。
空階指蓽撥，破屋緣薜荔。
拄杖挑筍蕨，折柳樊蘭蕙。
居夷信何陋，即此可遁世。
敢師浴乎沂，不數山陰禊。
人生行樂耳，四海皆兄弟。
何必懷故鄉，吾駕隨所稅。
歲暮見懷·其一
作者：蘇過
朝代：宋

所願非富貴，甘苦同友于。
長衾與大枕，共寢從懸弧。
爾來萬里別，南北如囚拘。
一夫苟不獲，仁聖惟予辜。
而我三兄弟，飄泊海與湖。
歲暮見懷·其二
作者：蘇過
朝代：宋

紛紛月掛樹，征人念行路。
行路何茫茫，誰爲供屝屨。
努力治蕪穢，公歸定非暮。
東門會祖道，嘆息兩疏傅。
滌器當自今，歸歟不愆素。
歸途次呂居二韻
作者：蘇過
朝代：宋

勝游喜今六人閑，說有談空許肆言。
欲學顰眉追世好，自知捩手觸羹翻。
雄夸頗快平生願，笑語欣陪十日溫。
卻返邯鄲尋故步，兒童童態覺卑喧。
海南多鹿豨土人捕取率以夜分月出度其要寢則合圍而周阹之獸無軼者余寓城南戶外即山林夜聞獵聲旦有饋肉者作夜獵行以紀之
作者：蘇過
朝代：宋

霜風肅肅陵寒柯，海月灧灧翻秋河。
空山無人柴徑熟，豨肥鹿飽眠長坡。
山夷野獠喜射獵，腰下長鋏森相摩。
平沙仿佛見遺跡，踴躍不待張虞羅。
均呼夜起山谷應，披抉草木窮株窼。
何人得雋喜叫絕，脟割未羨青丘多。
今年歲惡不可度，竹間有米田無禾。
耕牛日欲登鼎俎，野獸脫命理則那。
朝來剝啄誰有饋，愧爾父老勤弓戈。
一言願子不我忽，暴殄天物神所呵。
清源大夫吳人到官之數月鑿池引泉植芙蕖大變晉俗遂忘江湖之想作詩寄題芙蓉亭
作者：蘇過
朝代：宋

先生腹有五車書，宜著天祿與石渠。
一日不可食無魚，何不置之於江湖。
邇來得邑古塞隅，飲酪披毳如羌胡。
汾水濁惡山童枯，不知先生何爲娛。
忽然寄詩遣長鬚，報我縣圃開榛蕪。
昔爲沮洳今可潴，下灌秔稻池之餘。
清流題目带紅芙蕖，炯然不染先生如。
簿書擾擾徒喧呼，不妨行吟學三閭。
吏民已化愚溪愚，能和紫芝于蔿于。
教條自簡俗自紓，三尺不犯鞭與蒲。
願君越吟小踟躕，晉楚未覺肝膽殊。
長短莫較鶴與鳬，彈鋏且緩歸來乎。
渡泉嶠出諸山之頂
作者：蘇過
朝代：宋

岑崟蔽日月，左右信艱哉。
萬壑共馳騖，百谷爭往來。
鷹隼既厲翼，蛟龍亦曝腮。
崩壁迭枕臥，嶄石屢盤迴。
伏波未能鑿，樓船不敢開。
百年積流水，千歲生青苔。
行行詎半景，余馬以長懷。
南方天炎火，魂兮可歸來。
湖口人李正臣蓄異石廣袤尺餘而九峰玲瓏老人名之曰壺中九華且以詩紀之命過繼作
作者：蘇過
朝代：宋

至人寓迹塵凡中，杖頭掛壺來何從。
長房俗眼偶澄澈，一笑市井得此翁。
試窺壺中子無物，何處著此千柱宮。
毘耶華藏皆已有，不獨海上棲瀛蓬。
我聞須彌納芥子，況此空洞孰不容。
何人誤持一嶂出，恍是九華巉絕峰。
令人卻信劉郎語，當年霹靂化九龍。
誰將真形寫此石，太華女几分清雄。
終當作亭號秋浦，刻公妙句傳無窮。
湖陰有隱君子作軒曰獨樂鄉人常希古爲賦詩屬予同作寄之
作者：蘇過
朝代：宋

吾聞顔氏子，簞瓢歡有餘。
不知外慕樂，服膺在詩書。
君看軒冕榮，其辱與之俱。
斯由豈不遂，上蔡曾弗如。
倚伏無已時，循環共一塗。
賢愚但相笑，莫知改前車。
嗟我晚聞道，一官真蘧廬。
得之不爲喜，失之分所無。
塵垢未忘掃，冰炭久已除。
蕭然百憂釋，夢覺兩于于。
江南有高士，以樂名其居。
嗜不同衆好，德則良不孤。
磨鉛事簡策，校讎獨勤劬。
持此返退藏，不願拾紫朱。
黄卷有晤語，捨茲無與娛。
安得乘扁舟，訪君在五湖。
王謹常再和前詩復次其韻·其一
作者：蘇過
朝代：宋

旅枕何曾睡，恓恓到夜分。
崎嶇世路走，辛苦夏畦耘。
老棄林泉樂，來居戎馬羣。
登高一悲咤，杳杳是燕雲。
王謹常再和前詩復次其韻·其二
作者：蘇過
朝代：宋

王子可人處，壁間留短槎。
自雖疑刻鵠，初不得黔鴉。
世味真嚼蠟，塵心不染花。
相逢定相契，一笑共生涯。
用伯充韻贈孫志舉
作者：蘇過
朝代：宋

朱顔染黄茅，自意嶺表人。
長恬服世俗，敢愧歠菽貧。
送車反自厓，異獠紛來賓。
蛙蝝與蚔醢，敬我如族姻。
海風吹余舟，夜渡徐聞垠。
往來一漚間，勞生竟非真。
重尋江南遊，再款空同闉。
山中有異士，束書來卜鄰。
胸中出虹霓，雷袂勇且仁。
索居□枯槁，賴此意少春。
當年老于公，硬語本爲民。
終身雖坎壈，誰得疏而親。
臧孫固有後，仲子先離倫。
不憂廊廟遲，綠髪未肯銀。
季子又一奇，武庫戈矛新。
片言折鹿角，不許枝詞諄。
近聞獲麟書，還許登成均。
歸歟汶上兄，器新人惟陳。
用韋蘇州寄全椒道士韻贈羅浮道士三首·其一
作者：蘇過
朝代：宋

是身如傳舍，富貴同過客。
齒髪日夜衰，職業道德哉卵投石。
幽人臥林下，沆瀣餐竟夕。
應笑蘭亭游，回頭已陳迹。
用韋蘇州寄全椒道士韻贈羅浮道士三首·其三
作者：蘇過
朝代：宋

異時公子貴，珠履三千客。
人生一飯飽，安用家萬石。
百年過隙爾，朝不及謀夕。
吾駕當早回，覆車豈無迹。
用韋蘇州寄全椒道士韻贈羅浮道士三首·其二
作者：蘇過
朝代：宋

神仙豈無路，試訪武陵客。
天河尚可到，歸驗支機石。
世人耳目隘，露槿那知夕。
同趨桃李蹊，肯踐商顔迹。
田家書事
作者：蘇過
朝代：宋

路入銅鞮草木幽，不堪隴水斷腸流。
稍逢煙火人家住，似有桑麻場圃秋。
生理艱難何所樂，石田辛苦若爲收。
天公長與豐年好，安得仁人每問牛。
登峻極頂
作者：蘇過
朝代：宋

言登嵩高峰，結束兩芒屩。
攝衣上天梯，股栗戰犖確。
不知幾流汗，躍出萬仞壑。
剛風被太虛，塵世俯下濁。
依稀兩仙童，遺我一丸藥。
平生井底蛙，未見宇宙廓。
四維忽騫舉，小知爲磅礴。
得窮恢譎眼，賴有騰趠脚。
東觀扶桑升，北瞰天河落。
兏須議雄尊，培塿眇廬霍。
白水巖湯泉
作者：蘇過
朝代：宋

世間詭異那可詰，地中火出連岡脈。
只知驪山天子浴，未信窮海湯泉出。
方池不須綠石甃，小沸自與澄沙白。
涓涓微溜架巖谷，鬰鬰佳氣烝石室。
滿山松柏香自送，何用椒蘭熏四壁。
從來佳境與人遠，野老山僧那解說。
雖云得地古招提，未遇賞音同汩沒。
一篇今得謫仙詩，當與繡嶺爭雄雌。
秋思
作者：蘇過
朝代：宋

秋入郊墟早，霜高宇宙寬。
頭風思檄手，髀肉怯征鞍。
俯傴非吾事，歌呼強覓歡。
自知毛羽短，松桂不禁寒。
秋蠅篇
作者：蘇過
朝代：宋

秋風中人如劍芒，飛蠅側翼何處藏。
晨憂霜露避暗壁，晚集戶牖依斜陽。
斜陽寂寂能幾許，股翼未溫寒日暮。
縱饞不敢近華筵，屏跡何須待揮麈。
我方六月流汗時，營營聒耳緣目眉。
盤餐旨潔未下筯，聚嘬弄吻不少遲。
微物盛衰還有數，得意何曾念寒暑。
帳中相弔定饑蚊，窗外巧尋惟蝎虎。
糜身槁死不足憐，耳目所慻欣且去。
嗟哉時節那可爭，造物於汝何好惡。
聞潮陽吳子野出家
作者：蘇過
朝代：宋

予昔少年日，氣蓋閭里俠。
自言似劇孟，扣門知緩急。
千金已散盡，白首空四壁。
烈士嘆暮年，老驥悲伏櫪。
富貴比浮雲，妻孥真敝屣。
世事如余何，禪心久空寂。
世間出世間，此道無兩得。
故應入枯槁，習氣要除拂。
丈夫生死易，趨舍志匪石。
當爲師子吼，佛法無南北。
聞郭太尉發師大捷奚人擒契丹酋領四軍者來獻作長句古調一首
作者：蘇過
朝代：宋

遼人猖蹶敗紀綱，鳥獸驚駭自取亡。
歸我五季舊土疆，有如宣宗復河湟。
彼酋假息不自量，網開三面猶跳梁。
爝火乃欲犯太陽，怒臂當車學螳螂。
支天所壞仍鴟張，含沙射影出復藏。
將軍義勇冠三光，願以部曲除螟蝗。
戶有三丁一我將，遣汝積憤當少償。
上馬亟持十日糧，長矛短戟舂其吭。
前者披靡後者戕，係累妻子涕泗滂。
將軍折北昔未嘗，以巧服人尤所長。
勿追窮寇非深防，會遣生致如探囊。
匈奴自古夸豪強，三表五餌稱前王。
竟無一日笞中行，昭君遠嫁令人傷。
豈知天兵自鷹揚，郅支援首須陳湯。
頭顱萬里行朔方，遣示藁街聽徜徉。
偃兵息民令有常，昔居鋒鏑今農桑。
百年版籍淪要荒，一日冠蓋欣相望。
李白長歌漢道昌，兩階羽舞垂衣裳。
自潁昌歸任況之有詩次其韻
作者：蘇過
朝代：宋

暫拋彭澤故園歸，趁見春山筍蕨齊。
不謂簡書誠可畏，便尋漁釣欲重攜。
故人念我勤車馬，走筆題詩寄象犀。
欲遣長鬚無以報，太牢滋味愧羹藜。
與王子敏相別十年今在汝見招以書往從之聞其齋素臥病以詩勸之肉食
作者：蘇過
朝代：宋

已矣君休問十年，相逢定怪兩華顛。
長卿猶作文園令，蘇晉長齋繡佛前。
隱几不堪居士病，在家空學小乘禪。
隙駒安用徒勞苦，爲我西來數擊鮮。
與范箕叟避暑西湖
作者：蘇過
朝代：宋

快哉楚王風，庶人安得共。
西陂浩無價，不計吾儕用。
永日不可暮，窮居厭塵鬨。
出門有佳詣，咫尺窺潭洞。
危樓俯木杪，大廈森高棟。
戶牖交梧楸，蒲荷接蘋葑。
閑持枕簟往，遽起江湖夢。
醒然涼肺肝，習習吹衣動。
世間賤易得，清風誰與重。
勞生不自覺，至樂那容衆。
北窗與君享，世網念少縱。
肉食固肥甘，輕塵沒飛鞚。
苦寒行
作者：蘇過
朝代：宋

句芒司春懦不職，縱使玄冥氧凌轢。
三冬肅殺歸爾時，長物豈容長凜慄。
北風吹水冰成梁，急雷蓋地雲翻墨。
坐令貧士高掩扃，安得重裘代絺綌。
春泥漫漫薪不屬，破竈無煙愁四壁。
饑吟擁鼻涕流澌，皸指結衣僵欲直。
水南水北多高士，去作達官金馬客。
朱門碧瓦照通都，恥著麻衣羨狐白。
問余何爲不錄錄，反老抱關守甔石。
十日春寒何所覬，坐想朝陽生屋隙。
願將挾纊同斯人，杜陵大廈無由得。
南榮炙背直萬錢，燠燠此衣安且吉。
范季遠作止齋求詩以此寄之
作者：蘇過
朝代：宋

急流勇退真難事，要取榮枯君自味。
世間軒冕如嚼蠟，自覺山川天下貴。
君如八駿方服辀，帝閑正欲求千里。
刷燕秣越非所願，放浪煙霞躡雲水。
蕭然筑室在人境，身與此心俱欲止。
倦飛偶學陶彭澤，示疾還同老居士。
政憂功名來未免，吾駕不回誰與柅。
古來索價累高人，少室終南應所鄙。
葉守奉詔祠神霄二首·其一
作者：蘇過
朝代：宋

帝子閔下士，狩臨千柱宮。
來如月照夜，去若電掃空。
馨香薦明德，降嘏初無窮。
靈光每下燭，陋彼齋房中。
大道含一氣，地天本相通。
精誠貫白日，閶闔來清風。
俾爾仁壽域，不宰造物功。
眷言蘋藻微，報施良已豐。
葉守奉詔祠神霄二首·其二
作者：蘇過
朝代：宋

正直神所予，誠存邪自閑。
齋壇夜寂寞，天風吹佩環。
想像鸞鶴駕，雲霞隘空山。
翩躚款帝闉，羣馭相追攀。
屏息百慮空，凜然夜氣還。
心灰塵埃境，跡寓沖虛間。
益守清凈化，俗情開昧頑。
無聲頌文德，庶幾窺一班。
蜀人宋衍蚤孤母去力學取科第遂獲見母蓋自蜀至許六千餘里聲跡不至逾二十年感嘆茲事以送其歸
作者：蘇過
朝代：宋

綠槐染衣蘆作鞭，朝騎駿馬下九天。
人爲君榮君未喜，我家劍南親萬里。
四歲兒啼母不知，肺肝欲裂悲語誰。
不如讀書期有立，可以藉手榮吾慈。
白雲悵望天一方，潁水之北嵩之陽。
君王一日親試策，阿蘭不願尚書郎。
里門下馬人爭看，對泣相持行路嘆。
版輿歸侍錦江頭，戲彩重償齓與丱。
行軍城道中
作者：蘇過
朝代：宋

北望青山幾百重，秋來翠色欲摩空。
犬戎絕漠今無幾，鳥道營糧力已窮。
巖谷有田空瑣細，旌旗何日卷殷紅。
此行豈得功名事，聊欲探奇訪葛洪。
訟風伯
作者：蘇過
朝代：宋

天胡久不雨，我欲訟之天。
二麥槁欲死，驕陽猶熾然。
重陰數布野，雨意來無邊。
未許一濡地，輒遇四風顛。
擺搖澗谷響，寧復留雲煙。
雨師良已勤，風伯殆未悛。
天公縱此爲，忍使暴我田。
默訴若有答，不待巫史傳。
昨者六七月，屋溜如繩懸。
淋漓逮十日，奔突潰百川。
行旅已斷道，閭閻欲通船。
不藉屏翳功，日星幾變遷。
我請酌民情，血誠通帝淵。
風雨要有時，乃不爲咎愆。
赤子仰粒食，云何絕其煙。
徒閔負販勞，不憂稼穡先。
怨讟滿南畝，懽忻爲市廛。
謾說昏墊害，欲誇掃除賢。
何曾補日月，空祇留饑年。
區區訟風伯，聊賡退之篇。
訪江令德脩置酒泛舟
作者：蘇過
朝代：宋

微雨止復作，柴門蓬蒿積。
城隅得幽逕，違淖洷躡屐。
吾邑有君子，官居似禪寂。
惟聞弦歌聲，不見慍喜色。
公庭絕笞箠，東閣亂書帙。
蕭然拂塵榻，容我不速客。
清風掃煩溽，淺沼弄寒碧。
小飲起縱棹，荷翻珠的皪。
我本江湖人，久負雲役。
釣竿未入手，越吟同莊舄。
君行賦杕杜，我分安蓬蓽。
他時剡溪船，永謝言游室。
詔中山帥登城口號
作者：蘇過
朝代：宋

西風卷雨出羣山，曉色朦朧未散煙。
雉堞橫空雲半隱，旌旂改色日爭鮮。
承平不在山河險，臥護何須鐵石堅。
賣劍決牛從此始，陪公千騎看秋田。
詠三瘦
作者：蘇過
朝代：宋

勿輕三士各鳶肩，氣吐虹霓詩涌泉。
共與扶持加藥餌，要令山澤著臞仙。
謝公定以所藏文與可詩示其孫驥有詩次韻
作者：蘇過
朝代：宋

骨冷能詩庾開府，妙句天成醉翁許。
醉翁已作神清游，伯牙絕弦空千古。
謝翁家無甔石儲，獨富牙籤收繭楮。
詩豪遺墨宛在世，不與□□俱化土。
後生無復見老師，句法凜然猶可度。
幼孫風流自一種，疑是江東王謝伍。
君不見西京柱下太史公，留滯周南嘆無補。
傳家有子能續業，執手潸然只虛語。
子孫他日繼文翁，太史家風爾乎取。
賦鼠鬚筆
作者：蘇過
朝代：宋

太倉失紅陳，狡鼠得餘腐。
既興丞相嘆，又發廷尉怒。
磔肉餧餓貓，紛髯雜霜兔。
插架刀矟健，落紙龍蛇騖。
物理未易詰，時來即所遇。
穿墉何卑微，託託此得佳譽。
贈王子直
作者：蘇過
朝代：宋

南行幾萬里，親舊書亦缺。
誰知傾蓋交，乃勝白頭節。
去國日已遠，凄涼瘴煙窟。
未著絕交書，已嘆交遊絕。
門前空雀羅，巷語紛鴃舌。
怪君一事無，訪我此窮髪。
自憐甑生塵，每愧羹屢頡。
何以爲子娛，江水清可啜。
男兒重志氣，勿使變窮達。
寧甘一瓢樂，恥爲五斗折。
火急數相聚，回頭君欲別。
一榻當再懸，重來爲君設。
贈知命劉居士卜居
作者：蘇過
朝代：宋

言乘下澤車，來赴嵩高約。
春山多雨露，咫尺負丘壑。
眷余實畸人，雅興世緣薄。
問途忽我顧，扣戶煩剝啄。
君才少不羈，屢散千金櫜。
胸中橫詩書，帳下餘猿鶴。
何妨門如市，心若虛舟泊。
聊師季主卜，玩世甘寂寞。
箕山宛在目，潁水清带郭。
何年定卜居，伴我采薇藿。
贈詩僧從信
作者：蘇過
朝代：宋

吳山翠如藍，越水碧如銅。
山川吐奇秀，儒釋俱爭鋒。
接跡有禪老，提綱古宗風。
其餘將詩律，島可不足攻。
我久客塵土，雖窮詩未工。
要知筆硯廢，似缺山水供。
上人三吳來，句法乃有從。
老潛已黄壤，弟子傳清雄。
益復訪雲水，高情謝樊籠。
試草北山移，爲我招琴聰。
送人泛海北歸兼寄諸兄弟
作者：蘇過
朝代：宋

冥冥天水吞爲一，夜依北斗占南北。
危樓時吐蛟蜃氣，半山忽隱長鯨脊。
起看檣頭雉尾轉，一帆千里日未足。
此身何止輕鴻毛，到家始覺是真肉。
怪君胡爲冒此險，象犀珠玉非所役。
凜然風義照古人，尺書爲我通消息。
我似當時常校尉，掘鼠餐氈從屬國。
茫茫海闊雁不到，長欲繫書空憫默。
憑君爲語諸季孟，耐事忍慚真子職。
面唾勿嫌解自乾，盜金卻償安用詰。
杜門只作田舍子，地往江鄉乘下澤。
三吳想見稻如雲，舶還時救陳蔡厄。
送仲南兄赴南倉
作者：蘇過
朝代：宋

憶君結髪讀書日，肯學呻吟事刀筆。
功名直欲高古人，議論從來氣橫臆。
咄嗟歲晚事大繆，翻然自許林泉役。
躬耕二頃羞甘旨，櫛風沐雨忘晨夕。
十年不知簪組味，萬里能舒陳蔡厄。
丈夫升沈何足道，竭身養志真奇特。
閉門卻求文史樂，勁氣豈爲窮居屈。
信哉自有絕人處，坐使懦夫聞有立。
邇來彈冠本非好，黽俛聊從父兄迫。
區區試吏倉庚間，定知蠟屐何曾得。
嗟余白髮亦自笑，眷眷一官乃雞肋。
明年驅車走太行，政坐相如空四壁。
秋風潩水各相送，未覺軒裳勝蓬蓽。
鷦鷯儻獲一枝安，此外所憂非我力。
送伯達兄赴嘉禾
作者：蘇過
朝代：宋

我生三十餘，憂患恰半生。
飄零萬里外，偶存三弟兄。
去去復遠別，朔風催客征。
相看各華髪，豈免兒女情。
五載臥箕潁，分甘一廛氓。
嗟哉生理拙，口腹不解營。
各逐升斗仕，彈冠愧淵明。
誰知三徑荒，聊代十畝耕。
我政牛馬走，君乃簿書嬰。
壯心已灰槁，焦芽不復萌。
莊舄偶懷越，嗣宗求步兵。
行藏本無意，簪組鴻毛輕。
脫去西風塵，江山照人清。
扁舟五湖月，千里爲蒓羹。
行著下下考，願辭赫赫名。
青衫旁吏，時哉那可爭。
送八弟赴官汝南
作者：蘇過
朝代：宋

丈夫志四方，彈冠苦不早。
終童來請纓，賈誼試三表。
二子俱弱冠，功名滿懷抱。
要非江湖士，未易語枯槁。
君年逾三十，閉門事幽討。
父兄逼從仕，攬轡方稍稍。
久安田舍樂，寧坐元龍笑。
白髪始爲郎，定似馮唐老。
效官麴糵間，區區營一飽。
雖知漿饋薄，要使人無保。
淮蔡山川類，民淳足魚稻。
作詩慰所思，夢繞池塘草。
送參寥師歸錢塘
作者：蘇過
朝代：宋

我先大夫東南遊，六年雲水窮抉搜。
吹噓人物到方外，伯樂未忍輕驊騮。
老師一見心相投，氣味要是同薰蕕。
塵埃豈解埋珠玉，自有寶氣干斗牛。
作詩爲文盡餘事，勁節凜凜橫九秋。
俗子欲交輒掉頭，我友天下第一流。
雖遭謗罵不少避，年世久已同浮漚。
我昨南來自炎州，師亦方解鍾儀囚。
握手流涕古汴溝，生死骨肉我未瘳。
衆人見棄誰相休，纍然獨處空山幽。
忽聞剝啄師喚我，灑掃茅堂三日留。
行行吳越有舊隱，明年當泛西湖舟。
贈言乃是朋友義，敢效兒女空綢繆。
夜光明月宜自收，虎文豹纈非身謀。
送叔寬弟通判瀘南
作者：蘇過
朝代：宋

老人出鄉不得歸，西山潁水含清悲。
脂車獨辦入蜀計，欒城季子真男兒。
凌雲棧道三千里，屈指渡瀘五月時。
想歡里門下父老，寒食上冢先蟆頤。
吾弟平生得詩禮，大吾門戶惟子期。
巴川僰道人鄙遠，誰肯仁義變蠻夷。
蜀筇蒟醤亦安用，唐蒙已死仍瘡痍。
請君攜泥一丸去，持此關塞安黔黎。
送呂知止
作者：蘇過
朝代：宋

王謝風流要有種，誰比君家俱得鳳。
慈明兄弟稱八龍，未易賢愚推伯仲。
應機短小精吏治，千里名駒方試鞚。
皎然若谷冰雪姿，彫琢肺肝嫌未痛。
英標颯爽吾知止，割雞今欲牛刀用。
胡爲從事筦庫役，無乃漢陰工抱甕。
嗟余飄泊同閭里，一味窮愁惟子共。
詔恩雖脫鐘儀囚，未敢彈冠效王貢。
平生世味似嚼蠟，丘壑暮年尤自縱。
爲君懸榻待歸來，故人早破邯鄲夢。
送在庭姪頷漕歸蜀
作者：蘇過
朝代：宋

伯祖昔爲郎，出乘使者轓。
德星照東蜀，遺愛及後昆。
登車問民瘼，手拊創痍痕。
遂使吾蜀人，不知獄吏尊。
迢迢六十年，乃復見曾孫。
曾孫早讀書，待詔金馬門。
一選文昌省，駸駸西掖垣。
凜然七尺軀，雲夢不足吞。
乃居嚴徐間，臿齒吐吻脣。
青雲豈不願，局促畏短轅。
收拾五車書，歸掃西山墳。
平生有家學，舍魚取熊蹯。
況茲甘棠俗，尚懷挾纊恩。
上以慰慈母，一笑請平反。
下以慰父老，俯不怍九原。
更酌老翁水，我爲歃此言。
送孫志康
作者：蘇過
朝代：宋

季孫愛我如美疢，孟孫惡我如藥石。
平生願得逢若士，庶幾愛我非姑息。
先生少抱王佐才，早以聲名馳上國。
白頭猶著從事衫，正坐不爲俗子屈。
剛風由來有家學，不信直前能缺折。
世無子期誰賞音，伯牙太息弦應絕。
晚從南陽客塞上，豈爲文章工草檄。
厭聞可否梁丘據，磨礪正須煩子革。
先生持此雖暫合，鴻鵠要是雲間翮。
夜光明月遭抋劍，未肯碌碌同沙礫。
翻然賦歸一何速，越吟久自同莊舄。
世間軒冕豈不欲，鑿枘兩窮安所得。
不如乞身向嵩少，問舍求田乃良策。
祖生從此須著鞭，我當繼蠟登山屐。
送張倅彥政赴闕
作者：蘇過
朝代：宋

信馬來並州，並州在何許。
太行如登天，憔悴欲誰語。
青衫百僚底，屏氣不敢吐。
謂當哭途窮，何但折腰膂。
忽逢元紫芝，仰視得眉宇。
敢論通家舊，竊欲比文舉。
使君況不凡，高論傾肺腑。
能容丞掾醉，不問車茵污。
念我丘壑人，老矣事簪組。
端如赴縲囚，坐受獄吏侮。
感公懷抱開，一笑忘羈旅。
雖知抱關惡，未忍賦歸去。
相從僅滿歲，公已歌杕杜。
秋風忽零亂，吹盡西山雨。
定應摧行色，不遣車輪阻。
天街早飛鞚，鵷喈喈看接武。
青雲豈難到，少展垂天羽。
區區亦自憐，從此歸農圃。
送普融老
作者：蘇過
朝代：宋

孤雲去來無常蹤，流水曲折無定容。
紆餘散漫隨天風，流行坎止忘西東。
南嶽道人曰普融，壁立萬仞疑少通。
山林市朝能兩空，未覺芥蔕於其胸。
脫身塵埃寓高峰，澹然遺世無冥鴻。
豈知絕物非中庸，忍饑學仙噉柏松。
住山出山偶然中，人不吾舍吾其從。
漿饋未足爲汙隆，要與後學開盲聾。
我方處世知鉛舂，自知冠冕久不工。
願言香火他日同，二老會當林下逢。
送曇秀
作者：蘇過
朝代：宋

三年避地少經過，十日論詩喜琢磨。
自欲灰心老南岳，猶能繭足慰東坡。
來時野寺無魚鼓，去後閑門有雀羅。
從此期師真似月，斷雲時復掛星河。
送李文儒赴漢東教授
作者：蘇過
朝代：宋

自欲擔簦拾紫朱，誰能碌碌守吾廬。
割鮮固已夸多獲，賈勇今將試有餘。
環堵未成三徑業，束裝惟載五車書。
要令洙泗行江漢，歸伴諸儒校石渠。
送李稙秀才歸盱眙
作者：蘇過
朝代：宋

濁流盡處見淮山，水作清羅擁髻鬟。
頓覺山川無與並，固知人物亦相關。
妙年肯作小坡客，瓢飲來同陋巷顔。
不爲蒓鱸起鄉思，重親方在白雲間。
送梁與可赴中山倉門
作者：蘇過
朝代：宋

達人無畛畦，從仕聊爾耳。
言辭將軍幕，去作倉庾氏。
君懷著雲夢，尚有恢恢地。
眷此亦鴻毛，何足爲軒輊。
相君澤未遠，風流王謝比。
滿牀簪笏閒，乃見山林士。
嗟余南畝人，投老坐關市。
蕭然見眉宇，真足忘漿餽。
平生南陽館，市駿得千里。
帳中三千客，不數曳珠履。
要知磊落人，臭味同蘭茝。
翻然若鴻鵠，飛去今無幾。
我行抽手板，亦復還耒耜。
安能久俛首，自困刀筆吏。
送王晉之還朝
作者：蘇過
朝代：宋

承平絕羽書，盛德戢武威。
將臣歸宿衛，禮樂班王畿。
君侯褒鄂裔，汗血餘光輝。
馬上談詩筆，笑學孫吳非。
往年綴內朝，緩带臨戎機。
駕言樽俎間，已覺枹鼓稀。
我卜潁水居，里社得所依。
方懲赤丸俗，遽賦杕杜歸。
歸朝侍玉輦，絡馬黄金羈。
封侯自有骨，坐看擇肉飛。
送粹公保德通守還朝
作者：蘇過
朝代：宋

與君相見古並門，眉目炯炯清而溫。
天涯流落十年事，但指白髮俱忘言。
當時射策探月窟，想騎八駿超崑崙。
我時蹇步謾追逐，一蹶不復驂車輪。
豈期末路肯相顧，漂母頗亦哀王孫。
青衫塵土百僚底，忍饑不解安田園。
壯心消盡憂患在，乞憐何異從丘墦。
君才雅爲清廟器，未肯碌碌爭乘軒。
聊從州縣事下考，要爲慈母時平反。
吾庸多矣願自愛，舍魚不取從熊蹯。
送葉藴歸縉雲
作者：蘇過
朝代：宋

昔直承明廬，誰似先生早。
前無雒洛人，後笑馮唐老。
機雲謾聲價，班馬空詞藻。
豈知淵源來，尚覺河漢小。
斯文嘆未墜，妙意付幽討。
言乘刺史藩，曾視金鑾草。
飄然香案仙，宜著蓬萊島。
未忘經濟心，甘爲窮鬼笑。
手援溝壑危，自上蠲賦表。
不知古襦袴，能活幾枯槁。
端如德星臨，民瘼一驅掃。
方安龔遂政，遠賦陽城考。
越吟念莊舄，贈策嗟秦繞。
江湖計不疏，經史心未了。
但收王車歸，三徑不足道。
平生林泉志，久矣軒裳藐。
遠同謝安石，樂比東山好。
蒼生獨未買，政坐功名擾。
漢庭求諸儒，慨想前輩少。
不用嘆周南，亟聞宣室召。
送趙儀之丞汝陰
作者：蘇過
朝代：宋

先師詔後人，學優仕有餘。
治身猶農功，勤惰報亦如。
公子生華屋，翛然山澤癯。
胸中一丘壑，結髪談詩書。
閑平風流在，自與常人殊。
清華通帝籍，簪受輝里閭。
我獨求試吏，十室聊卷舒。
未起青雲心，且與黄卷娛。
淮壖留薦饑，待子活焦枯。
前賢迹相踵，詠歌載西湖。
麥秋未可期，往哺當勤劬。
作詩聊祖道，請以書鄰虛。
送趙承之官滿還朝
作者：蘇過
朝代：宋

先君昔論交，士爲天下服。
同升顧周行，歲晚逢吏部。
俱懷丘明恥，共棄夫子惡。
君方汗血駒，早就凌夢鄉賦。
千里不難到，乃願伯樂顧。
懷謁來中山，自許相如慕。
荆州一得見，意已輕萬戶。
我時望膺門，通達愧文舉。
顧茲豪傑人，驥尾失早附。
蹉跎二十年，塵滿幷州路。
班荆話疇昔，墮淚髪垂素。
中郎真有子，盡以功名付。
文章蓋餘事，剛茹柔不吐。
聊從兩油幕，謾借將軍筯。
笑談出羽檄，橫槊縱奇句。
吾聞明天子，赫赫張治具。
網羅到巖穴，況子籍其譽。
鐫功燕然山，行有千載遇。
豈宜山谷中，尚使騏驥騖。
請緩三逕歸，執筆太史柱。
送鄉僧世鵬遊嵩少
作者：蘇過
朝代：宋

吾蜀士尚氣，憑陵以相高。
儻無勝己友，便絕平生交。
詩書將吾軍，道藝恃所操。
寧甘斃百戰，詎肯挫一毫。
氣俗未易改，波瀾到方袍。
世鵬此其流，何止事風騷。
我觀浮屠法，成佛須我曹。
榮枯寄夢幻，生死真鴻毛。
恨子太孤直，嶄然出蓬蒿。
須防斤斧厄，且爲聲名逃。
空山人迹少，晏坐狐貍嗥。
三年再見子，庶其免風濤。
遊英州碧落洞
作者：蘇過
朝代：宋

千尺瑯玕翠入動，神仙已去洞仍存。
寒崖但見懸鍾乳，流水無窮瀉石門。
未到朱明真洞府，先看峽口小崑崙。
捨舟欲問桃源路，安得漁人與共論。
道中買得草屨
作者：蘇過
朝代：宋

買得芒鞋拄杖挑，心先向足躡雲霄。
山林本是吾歸處，不待移文辱見招。
郡守禱雨獲應
作者：蘇過
朝代：宋

秋陽六十日，閔閔歲可懼。
原田龜坼塊，城市塵沒屨。
誰歟悲若人，活彼於旦暮。
精禋發仁惻，誠意輒上訴。
神山閟靈湫，水旱天所付。
潛虬嬾廢職，暴虎往鬬怒。
抑無東海冤，又豈桑羊蠹。
天心自響答，民語酌道路。
嗟予生理拙，饑飽共農圃。
披衣夜不眠，聽此簷間語。
沉疴忽去體，黄壤流膏乳。
少寬縣令責，盡復南畝故。
呼兒酌我酒，欲寫無佳句。
聊同千里謠，非公誰與哺。
陪郡守遊西湖泛舟曲水分韻得會字
作者：蘇過
朝代：宋

謝公志東山，杖屨未冠蓋。
興成江湖遊，意落軒冕外。
陰陰聳百木，瀏瀏鳴溪瀨。
拏舟破菰荷，尋徑穿蕭艾。
新亭水心見，倒影飛虹背。
青山忽入坐，境與今意會。
公詩如干將，游刃天宇大。
西湖真小鮮，殊未供刀鱠。
雲煙日相劘，媚嫵分晴靄。
妙語瀉瓊瑰，化工應有待。
雨中遊柳溪呈志康諸公
作者：蘇過
朝代：宋

脫我芒鞋與杖藜，強隨車蓋著荷衣。
青山綠水苦相喚，細雨斜風不忍歸。
幸有琉璃傾琥珀，何妨粉黛濕珠璣。
瀟湘起我江湖興，只恐扁舟明日非。
雨後見月
作者：蘇過
朝代：宋

薰風轉亭午，流汗浹絺綌。
隆隆空山雷，跨海飛雨黑。
芭蕉集亂響，風竹瀉暗滴。
懸知歲有待，已喜瘴先滌。
沈沈璧月上，稍稍星河出。
枕簟延清光，草木沍寒碧。
幽人夢未回，良夜誰與惜。
隔籬喚西家，倒榼共餘瀝。
西家長苦貧，而有好顔色。
終年飯半菽，愛酒無從得。
嗟余不解飲，看爾時舉白。
豈不賢老兵，聊慰羈旅夕。
題劉均國所藏燕公山水圖
作者：蘇過
朝代：宋

江湖半此生，老去徒見畫。
看山眼已足，涉險夢猶怕。
老燕久黄壤，遺墨獨未化。
胸中有丘壑，故遣意匠寫。
會逢知音人，契此筆端話。
故山當早歸，誰是知津者。
題岑氏心遠亭
作者：蘇過
朝代：宋

君不見鄭崇門前鬧如市，此心不礙如秋水。
又不見翟公之門空設羅，翻爲交情生慍喜。
豈知靖節棄官歸，五斗難堪折腰恥。
結廬何必在山澤，方寸湛然遺遠邇。
君家小園纔數畝，竹柏蕭森間桃李。
幽亭容膝審易安，不羨華堂失梓杞。
平生少游真吾師，自欲浮沈老閭里。
故應從事三逕樂，更效子綦今隱几。
君看六鑿無天游，婦姑攘奪無窮已。
遠人無累超物表，雲夢胸中吞芥子。
紛紛朝市我無與，轂擊肩摩同一軌。
高情縹緲謝塵寰，悵望雲山友黄綺。
題李微叔所藏戴嵩暮雨圖
作者：蘇過
朝代：宋

春雲漠漠雨垂垂，水滿平疇秧稻時。
青蒻綠蓑晚歸去，爲問市朝儂不知。
題歐陽晦叔竹癖軒
作者：蘇過
朝代：宋

海竹纖杉亂葦萑，君家千樹獨淇園。
清陰夏簟常留客，疏影秋光共入軒。
屐阮孰窺塵外趣，鍛嵇聊與世人論。
可憐此路今無幾，桃李成蹊不待言。
題王進之綠蔭軒
作者：蘇過
朝代：宋

主人愛竹真成癖，門階戶席俱寒碧。
小軒故爲剪重闌，舍下從教筍穿壁。
欣然遠致數君子，相對青青好顔色。
公庭無事白日長，寒影參差亂書帙。
君家將相山西種，世世剖符門列戟。
圖形未肯上凌煙，卻掃何爲清一室。
胸中定有不凡處，對客何妨仍蠟屐。
明年新筍拂雲長，夏簟瑯玕足留客。
題郭熙平遠·其一
作者：蘇過
朝代：宋

木落沙明秋浦，雲收煙澹瀟湘。
曾學扁舟范蠡，五湖深處鳴榔。
題郭熙平遠·其三
作者：蘇過
朝代：宋

諸子只應見畫，此中我獨知津。
寫到水窮天杪，定非塵土間人。
題郭熙平遠·其二
作者：蘇過
朝代：宋

望斷水雲千里，橫空一抹晴嵐。
不見邯鄲歸路，夢中略到江南。
題鬰孤臺
作者：蘇過
朝代：宋

澤國風煙惡，平居念少游。
三冬霜樹少，八月火雲流。
旅館那堪暑，危臺獨覺秋。
遠林藏小寺，虛市隔孤洲。
日落山銜碧，江昏蜃吐樓。
雲峰連北斗，鳥道絕南州。
丘壑從茲逝，軒裳豈足留。
終當思范蠡，歸泛五湖舟。
顔樂堂
作者：蘇過
朝代：宋

恨無阿堵君，一區今尚欠。
且謀蔽風雨，拔草聊自苫。
低深人易安，儉陋鬼不瞰。
寧辭力少勞，還視家無甔。
從來生理拙，況此歲屢歉。
故將簞瓢心，聊作粱肉砭。
堂前有甘井，汲取良未厭。
堂後有藥苗，一飽亦可暫。
胡爲不歡樂，何事貧憂諂。
作詩置座右，勿使斯言玷。
餞任況之
作者：蘇過
朝代：宋

我如支離人，自負百鈞趨。
羊腸路九折，傴僂纔半途。
道逢任夫子，忽焉巾柴車。
問君當何之，駕言返舊廬。
息肩子有日，我愧今不如。
嗟哉妻孥累，口腹亦見驅。
一墮世網中，局促轅下駒。
秋風送鴻鵠，萬里翔天衢。
蓬瀛豈難到，定笑山澤癯。
那知羈旅懷，扁舟夢江湖。
行當投劾去，暮景收桑榆。
願回結駟駕，時過原生居。
駕李行父遷居盤溪
作者：蘇過
朝代：宋

揚雄無儋石，而有宅一區。
陶令官可棄，未免愛吾廬。
古來賢達士，忘世未忘軀。
豈知美惡間，共盡同籧篨。
平生李居士，挈攜四壁無。
常有好顔色，直緣身世疏。
前年家城東，一椽爲有餘。
今年家城西，隱几猶昔吾。
此生正如此，夢覺兩徐徐。
曾何置欣戚，舍舊新是圖。
吾儕真小人，問訊填里閭。
聊爲盤溪喜，德鄰良不孤。
益知水竹深，中有山澤癯。
雖非三宿桑，且學壺公壺。
建炎己酉冬自婺女携家至臨海歲首泛舟憩天柱精舍謁吳君文叟山林感泉石之勝歎城邑之人沈酣勢利不知山中之樂也
作者：蘇遲
朝代：宋

列嶂崢嶸植翠屏，寒泉綠浄浸軒楹。
衣巾清潤玻瓈上，窗牖疏明圖畫成。
塵世正趨名利域，山居不識鼓鼙聲。
莫年憂患將何適，暫喜滄浪可濯纓。
大滌洞天留題
作者：蘇遹
朝代：宋

生平未識洞霄宮，幸與東君訪赤松。
丹井千年猶好在，青山九鎖不曾封。
入門快臯雲根石，矯首遐觀天柱峰。
凡骨變成仙骨了，此軀何患弗爲龍。
句·其一
作者：蘇邁
朝代：宋

熟顆無風時自落，半腮迎日鬭鮮紅。
句·其二
作者：蘇邁
朝代：宋

葉隨流水歸何處，牛带寒鴉過晚村。
夜坐與邁聯句
作者：蘇邁
朝代：宋

清風來無邊，明月翳復吐。
松聲滿虛空，竹影侵半戶。
暗枝有驚鵲，壞壁鳴饑鼠。
露葉耿高梧，風螢落空廡。
微凉感團扇，古意歌白紵。
樂哉今夕遊，獲此陪杖屨。
傳家詩律細，已自過宗武。
短詩膝上成，聊以感懷祖。
不欺堂
作者：蘇邦
朝代：宋

室明室暗兩相宜，方寸長存不可欺。
勿謂天高鬼神遠，要須常畏自家知。
紀夢
作者：蘇隨
朝代：宋

夢乘鸞鶴到仙家，侍女風流魏月華。
琥珀盞斟千歲酒，琉璃瓶種四時花。
金函藏籙文刊玉，石壁題名篆點沙。
一枕北窗初睡覺，日移門外柳陰斜。
還張德遠書幣題詩蔬圃壁間
作者：蘇雲卿
朝代：宋

多年別作一番風，誰料聲名達帝聰。
自有時人求富貴，莫將富貴污蘇公。
望太湖
作者：蘇頔
朝代：宋

杳杳波濤閲古今，四邊無際莫知深。
潤通曉月爲清露，氣入霜天作溟陰。
笠澤鱸肥人膾玉，洞庭柑熟客分金。
風烟觸目相招隠，聊爲停橈一楚吟。
句
作者：蘇麟
朝代：宋

近水樓臺先得月，向陽花木易逢春。
句
作者：虎丘山僧
朝代：宋

昨夜虎丘山上望，一輪明月照蘇州。
句
作者：虎丘山僧
朝代：宋

昨夜虎丘山上望，一轮明月照苏州。
宝唐帖
作者：虞㠭
朝代：宋
体裁：七言律诗

□□□□未满看，虚庭小饮胜凭阑。浮云尽捲堂堂见，清影将圆处处欢。一点神光千里在，三秋佳景四并难。人生几度逢今夕，更觉閒中天地宽。
寶唐帖
作者：虞㠭
朝代：宋

□□□□未滿看，虛庭小飲勝憑闌。
浮雲盡捲堂堂見，清影將圓處處歡。
一點神光千里在，三秋佳景四並難。
人生幾度逢今夕，更覺閒中天地寬。
水調歌頭
作者：虞㠭
朝代：宋

憔悴朔家種，零落雪邊枝。淡妝素豔，無桃笑面柳眉低。懶向深宮點額，甘與孤山結社，照影水之湄。不怨風霜虐，我本歲寒姿。謝東君。開冷蕊，弄斜暉。強顏紅紫同□，皎潔性難移。祗好竹籬茅舍，若話玉堂金鼎，老恐負心期。歌罷飲先醉，殘月墜深卮。
水调歌头·憔悴朔家种
作者：虞㠭
朝代：宋
体裁：词

憔悴朔家种，零落雪边枝。淡妆素艳，无桃笑面柳眉低。懒向深宫点额，甘与孤山结社，照影水之湄。不怨风霜虐，我本岁寒姿。谢东君。开冷蕊，弄斜晖。强颜红紫同□，皎洁性难移。祗好竹篱茅舍，若话玉堂金鼎，老恐负心期。歌罢饮先醉，残月坠深卮。
释奠诗
作者：虞㠭
朝代：宋
体裁：七言律诗

正学昭昭责力行，湖湘一派到于今。好翻愚岛词锋手，密察濂溪理窟心。二水秋清严奠礼，九疑云近想韶音。咏归也觉西风好，须信诗□在泮林。
釋奠詩
作者：虞㠭
朝代：宋

正學昭昭責力行，湖湘一派到于今。
好翻愚島詞鋒手，密察濂溪理窟心。
二水秋清嚴奠禮，九疑雲近想韶音。
詠歸也覺西風好，須信詩□在泮林。
中秋同诸子九曲泛月
作者：虞亿
朝代：宋

名山阅万古，明月来几时。顾游属中秋，万里云雾披。心閒境亦静，月满山不移。况兹九曲溪，正漾清涟漪。呼舟星村来，十客琴觞随。此客俱不凡，洒落同襟期。居然命钓艇，造席不复疑。陶兀入醉乡，伴我老不羁。临流振衣袂，飒飒刚风吹。银盘转岩阿，两川光渺瀰。崚嶒大王峰，嵌窦渺可窥。云軿与凤钗，来往谁可知。但闻山桂香，缤纷落残卮。酒酣各言志，抗论不少卑。诸君爱轩冕，许身皋与夔。矫首青云衢，尘鞅甘羁縻。那知涉幻境，百岁黍一炊。风波世上险，日月壶中迟。何如归此山，相乐从希夷。
中秋同诸子九曲泛月
作者：虞亿
朝代：宋

名山阅万古，明月来几时。
顾游属中秋，万里云雾披。
心閒境亦静，月满山不移。
况兹九曲溪，正漾清涟漪。
呼舟星村来，十客琴觞随。
此客俱不凡，洒落同襟期。
居然命钓艇，造席不復疑。
陶兀入醉乡，伴我老不羁。
临流振衣袂，飒飒刚风吹。
银盘转岩阿，两川光渺瀰。
崚嶒大王峰，嵌窦渺可窥。
云軿与凤钗，来往谁可知。
但闻山桂香，缤纷落残巵。
酒酣各言志，抗论不少卑。
诸君爱轩冕，许身皋与夔。
矫首青云衢，尘鞅甘羁縻。
那知涉幻境，百岁黍一炊。
风波世上险，日月壶中迟。
何如归此山，相乐从希夷。
晚对亭
作者：虞亿
朝代：宋
体裁：五言绝句

落日下青嶂，归云独未安。倚杖无言久，夕阴生翠寒。
横溪堂春晓
作者：虞似良
朝代：宋

一把青秧趁手青，轻烟漠漠雨冥冥。
东风染尽三千顷，白鹭飞来无处停。
横溪堂春晓二首
作者：虞似良
朝代：宋

一把新秧趁手青，轻烟漠漠雨冥冥。东风染尽三千顷，白鹭飞来无处停。田塍常满雨常馀，绿遍溪南我独无。珍重天公不遗物，也分馀润到菖蒲。
横溪堂春晓二首
作者：虞似良
朝代：宋

田塍常满雨常余，绿遍溪南我独无。
珍重天公不遗物，也分余润到昌蒲。
横溪堂春晓二首·其一
作者：虞似良
朝代：宋
体裁：七言绝句

一把新秧趁手青，轻烟漠漠雨冥冥。东风染尽三千顷，白鹭飞来无处停。
横溪堂春晓二首·其二
作者：虞似良
朝代：宋

田塍常满雨常余，绿遍溪南我独无。
珍重天公不遗物，也分余润到菖蒲。
横溪堂春晓二首·其二
作者：虞似良
朝代：宋

田塍常满雨常馀，绿遍溪南我独无。珍重天公不遗物，也分馀润到菖蒲。
橫溪堂春曉二首·其一
作者：虞似良
朝代：宋

一把新秧趁手青，輕煙漠漠雨冥冥。
東風染盡三千頃，白鷺飛來無處停。
橫溪堂春曉二首·其二
作者：虞似良
朝代：宋

田塍常滿雨常餘，綠遍溪南我獨無。
珍重天公不遺物，也分餘潤到菖蒲。
消湖
作者：虞似良
朝代：宋

野草閑花洞口春，碧潭如鑑凈無塵。
江山好景携不得，漾入酒杯和月吞。
消湖
作者：虞似良
朝代：宋

野草闲花洞口春，碧潭如鉴净无尘。江山好景携不得，漾入酒杯和月吞。
消湖
作者：虞似良
朝代：宋

野草闲花洞口春，碧潭如鑑凈无尘。
江山好景携不得，漾入酒杯和月吞。
詩一首
作者：虞似良
朝代：宋

一杯山茗雪花白，數片甘瓜碧玉香。
但得心閒無箇事，人生何地不清涼。
诗一首
作者：虞似良
朝代：宋

一杯山茗雪花白，数片甘瓜碧玉香。但得心閒无个事，人生何地不清凉。
诗一首
作者：虞似良
朝代：宋

一杯山茗雪花白，数片甘瓜碧玉香。
但得心閒无箇事，人生何地不清凉。
中秋同諸子九曲泛月
作者：虞億
朝代：宋

名山閲萬古，明月來幾時。
顧遊屬中秋，萬里雲霧披。
心閒境亦靜，月滿山不移。
况茲九曲溪，正漾清漣漪。
呼舟星村來，十客琴觴隨。
此客俱不凡，灑落同襟期。
居然命釣艇，造席不復疑。
陶兀入醉鄉，伴我老不羈。
臨流振衣袂，颯颯剛風吹。
銀盤轉巖阿，兩川光渺瀰。
崚嶒大王峰，嵌竇渺可窺。
雲軿與鳳釵，來往誰可知。
但聞山桂香，繽紛落殘巵。
酒酣各言志，抗論不少卑。
諸君愛軒冕，許身臯與夔。
矯首青雲衢，塵鞅甘羈縻。
那知涉幻境，百歲黍一炊。
風波世上險，日月壺中遲。
何如歸此山，相樂從希夷。
晚對亭
作者：虞億
朝代：宋

落日下青嶂，歸雲獨未安。
倚杖無言久，夕陰生翠寒。
泸江亭
作者：虞允文
朝代：宋
体裁：七言绝句

映水林峦影颠倒，济川舟楫势峥嵘。东行万里欲乘兴，更待一篙春水生。
瀘江亭
作者：虞允文
朝代：宋

映水林巒影顛倒，濟川舟楫勢崢嶸。
東行萬里欲乘興，更待一篙春水生。
鹿鳴宴
作者：虞兟
朝代：宋

儒雅從來說雉山，抱琴何幸預榮觀。
六人同榜昔猶有，一邑三魁今所難。
方喜棘闈連鶚薦，又欣碧海起鵬摶。
聯科甲第應餘事，須把聲名久遠看。
鹿鸣宴
作者：虞兟
朝代：宋

儒雅从来说雉山，抱琴何幸预荣观。
六人同榜昔犹有，一邑三魁今所难。
方喜棘闱连鹗荐，又欣碧海起鹏抟。
联科甲第应余事，须把声名久远看。
鹿鸣宴
作者：虞兟
朝代：宋

儒雅从来说雉山，抱琴何幸预荣观。六人同榜昔犹有，一邑三魁今所难。方喜棘闱连鹗荐，又欣碧海起鹏抟。联科甲第应馀事，须把声名久远看。
三池丁祭宿斋所赋
作者：虞刚简
朝代：宋

洙泗微言日夜行，天高地下昨犹今。□□□□六经意，识得皇皇万古心。宗庙百官谁不见，朱弦疏越有知音。同人得似三池盛，属目冠裳俨若林。
三池丁祭宿斋所赋
作者：虞刚简
朝代：宋

洙泗微言日夜行，天高地下昨犹今。
□□□□六经意，识得皇皇万古心。
宗庙百官谁不见，朱絃疏越有知音。
同人得似三池盛，属目冠裳俨若林。
南乡子
作者：虞刚简
朝代：宋

儿有掌中杯。但把归期苦苦催。奕世衣冠仍上第，公台。元自诗书里面来。
秋色为渠开。先我梁山马首回。猿鹤莫轻窥惠帐，惊猜。抬步归休亦乐哉。
南乡子·儿有掌中杯
作者：虞刚简
朝代：宋
体裁：词

儿有掌中杯。但把归期苦苦催。奕世衣冠仍上第，公台。元自诗书里面来。秋色为渠开。先我梁山马首回。猿鹤莫轻窥蕙帐，惊猜。抬步归休亦乐哉。
句
作者：虞刚简
朝代：宋

天上人间元一气，如何顷刻烂樵柯。
游灵岩寺
作者：虞刚简
朝代：宋

八年前识兹山面，今日幽盟许重寻。乱石悬崖僧易少，疏林浅薄寺难深。流泉药得何人病，绝壁灵通古佛心。老我泊然元会得，俯空一笑晚风临。摩挲石刻拜方兴，误国从初恨老秦。十六州归仍遗虏，百馀年事语谁人。出师表在今如昔，坠泪碑存旧似新。江水江花岂终极，风光一任转青春。
游灵岩寺·其一
作者：虞刚简
朝代：宋

八年前识兹山面，今日幽盟许重寻。
乱石悬崖僧易少，疎林浅薄寺难深。
流泉药得何人病，绝壁灵通古佛心。
老我泊然元会得，俯空一笑晚风临。
游灵岩寺·其一
作者：虞刚简
朝代：宋

八年前识兹山面，今日幽盟许重寻。乱石悬崖僧易少，疏林浅薄寺难深。流泉药得何人病，绝壁灵通古佛心。老我泊然元会得，俯空一笑晚风临。
游灵岩寺·其二
作者：虞刚简
朝代：宋

摩挲石刻拜方兴，误国从初恨老秦。
十六州归仍遗虏，百余年事语谁人。
出师表在今如昔，坠泪碑存旧似新。
江水江花岂终极，风光一任转青春。
游灵岩寺·其二
作者：虞刚简
朝代：宋

摩挲石刻拜方兴，误国从初恨老秦。十六州归仍遗虏，百馀年事语谁人。出师表在今如昔，坠泪碑存旧似新。江水江花岂终极，风光一任转青春。
送子就试帖
作者：虞刚简
朝代：宋

儿有掌中杯但把，归期苦苦催奕世。
衣冠仍上第公台，元自诗书裏面来。
秋色为渠开先我，梁山马首回猿鹤。
莫轻窥蕙帐惊猜，苔步归休亦乐哉。
送子就试帖
作者：虞刚简
朝代：宋

儿有掌中杯但把，归期苦苦催奕世。衣冠仍上第公台，元自诗书里面来。秋色为渠开先我，梁山马首回猿鹤。莫轻窥蕙帐惊猜，苔步归休亦乐哉。
三池丁祭宿齋所賦
作者：虞剛簡
朝代：宋

洙泗微言日夜行，天高地下昨猶今。
□□□□六經意，識得皇皇萬古心。
宗廟百官誰不見，朱絃疏越有知音。
同人得似三池盛，屬目冠裳儼若林。
南鄉子
作者：虞剛簡
朝代：宋

兒有掌中杯。但把歸期苦苦催。奕世衣冠仍上第，公臺。元自詩書裡面來。秋色為渠開。先我梁山馬首回。猿鶴莫輕窺蕙帳，驚猜。抬步歸休亦樂哉。
句
作者：虞剛簡
朝代：宋

天上人間元一氣，如何頃刻爛樵柯。
游靈巖寺·其一
作者：虞剛簡
朝代：宋

八年前識茲山面，今日幽盟許重尋。
亂石懸崖僧易少，疎林淺薄寺難深。
流泉藥得何人病，絕壁靈通古佛心。
老我泊然元會得，俯空一笑晚風臨。
游靈巖寺·其二
作者：虞剛簡
朝代：宋

摩挲石刻拜方興，誤國從初恨老秦。
十六州歸仍遺虜，百餘年事語誰人。
出師表在今如昔，墜淚碑存舊似新。
江水江花豈終極，風光一任轉青春。
送子就試帖
作者：虞剛簡
朝代：宋

兒有掌中杯但把，歸期苦苦催奕世。
衣冠仍上第公臺，元自詩書裏面來。
秋色爲渠開先我，梁山馬首回猿鶴。
莫輕窺蕙帳驚猜，苔步歸休亦樂哉。
水帘
作者：虞大博
朝代：宋
体裁：七言律诗

疏水成帘造化功，冷光千丈半岩风。层霄螮蝀正铺地，苍海珠玑初堕空。天下奇观更何处，骚人幽咏未全工。要知出壑争流意，不向三巴直向东。
水簾
作者：虞大博
朝代：宋

疏水成簾造化功，冷光千丈半巖風。
層霄螮蝀正鋪地，蒼海珠璣初墮空。
天下奇觀更何處，騷人幽詠未全工。
要知出壑爭流意，不向三巴直向東。
送程給事知越州
作者：虞大熙
朝代：宋

標置才謀孰尚公，拜恩新領浙江東。
黄扉玉殿官儀貴，皂蓋朱幡使節雄。
耕織富饒青嶂裏，樓臺縹緲翠雲中。
到時湖上看秋月，安得清樽侍下風。
送程给事知越州
作者：虞大熙
朝代：宋

标置才谋孰尚公，拜恩新领浙江东。
黄扉玉殿官仪贵，皂盖朱幡使节雄。
耕织富饶青嶂裏，楼台缥缈翠云中。
到时湖上看秋月，安得清樽侍下风。
送程给事知越州
作者：虞大熙
朝代：宋

标置才谋孰尚公，拜恩新领浙江东。黄扉玉殿官仪贵，皂盖朱幡使节雄。耕织富饶青嶂里，楼台缥缈翠云中。到时湖上看秋月，安得清樽侍下风。
晚对亭
作者：虞子万
朝代：宋
体裁：五言绝句

落日下青嶂，归云犹未安。倚杖无言久，夕阴生翠寒。
晚對亭
作者：虞子萬
朝代：宋

落日下青嶂，歸雲猶未安。
倚杖無言久，夕陰生翠寒。
游虎丘
作者：虞宾
朝代：宋
体裁：五言律诗

相期到虎丘，出郭始乘舟。旷野云山路，平原水国秋。客心还未喜，木叶已先愁。那得真僧在，重教石点头。
句
作者：虞德觀
朝代：宋

我因國破家何在，君爲唇亡齒亦寒。
句
作者：虞德观
朝代：宋

我因国破家何在，君为唇亡齿亦寒。
江神子·江城子
作者：虞某
朝代：宋

相逢只怕有分離。許多時。暗為期。常是眉來眼去、惹猜疑。何似總休拈弄上，輕咳嗽、有人知。終須買個小船兒。任風吹。盡東西。假使天涯海角、也相隨。縱被江神收領了，離不得、我和伊。
江神子·江城子·相逢只怕有分离
作者：虞某
朝代：宋
体裁：词

相逢只怕有分离。许多时。暗为期。常是眉来眼去、惹猜疑。何似总休拈弄上，轻咳嗽、有人知。终须买个小船儿。任风吹。尽东西。假使天涯海角、也相随。纵被江神收领了，离不得、我和伊。
句
作者：虞汉
朝代：宋

明年桃李月，春入马蹄轻。
句
作者：虞漢
朝代：宋

明年桃李月，春入馬蹄輕。
句
作者：虞祺
朝代：宋

留得甘泉作霖雨，白云来往自无心。
句
作者：虞祺
朝代：宋

留得甘泉作霖雨，白雲來往自無心。
涤虑轩
作者：虞策
朝代：宋
体裁：七言律诗

禅翁自说逢迎懒，向此开轩最所宜。地僻风尘非我事，夜深水月几人知。沈观万境皆无物，笑指三乘亦有为。行客暂来良自省，不堪勤瘁鬓成丝。
滌慮軒
作者：虞策
朝代：宋

禪翁自說逢迎懶，向此開軒最所宜。
地僻風塵非我事，夜深水月幾人知。
沈觀萬境皆無物，笑指三乘亦有爲。
行客暫來良自省，不堪勤瘁鬢成絲。
如此江山 泛曲阿后湖 曲阿词综曲阿词综中，
作者：虞荐发
朝代：宋

依依杨柳，青丝缕、掩映绿波南浦。燕掠横斜，鳞游荡漾，恰是湔裙时序。清泠如许。恍镜影空磨，簟痕密聚。欲问伊人，且自溯洄前渚。并倚木阑无语。到来还、远树遥山，凝眸同睹。雁齿参差，＊流逦迤，多少鸥群鸳侣。最饶闲趣。且酒斟绿蚁，玉杯时举。＊乃一声，移入柳阴深处。西半夜惊罗一首，乃黄词。眼儿媚萧萧江上荻花秋一首，乃张孝祥词。堞恋花越女采莲秋水畔一首，乃欧阳修词。相见欢无言独上西楼一首，
如此江山·泛曲阿后湖
作者：虞荐发
朝代：宋

依依杨柳，青丝缕、掩映绿波南浦。燕掠横斜，鳞游荡漾，恰是湔裙时序。清泠如许。恍镜影空磨，簟痕密聚。欲问伊人，且自溯洄前渚。并倚木兰无语。到来还、远树遥山，凝眸同睹。雁齿参差，汊流逦迤，多少鸥群鸳侣。最饶闲趣。且酒斟绿蚁，玉杯时举。欸乃一声，移入柳阴深处。
忆梅
作者：虞荐发
朝代：宋
体裁：五言律诗

不见疏花久，悽然恨满襟。相逢当岁晚，一别又春深。冷落山中约，凄凉月下心。期君须待雪，把酒候前林。
憶梅
作者：虞薦發
朝代：宋

不見疏花久，悽然恨滿襟。
相逢當歲晚，一別又春深。
冷落山中約，凄凉月下心。
期君須待雪，把酒候前林。
柳花
作者：虞詔
朝代：宋

短長亭外柳依依，念我心歸未得歸。
粉蝶不知行客恨，也隨飛絮點征衣。
荷花
作者：虞詔
朝代：宋

晚來一棹鑑湖東，隊隊峯巒入短篷。
一色藕花三十里，淡粧濃抹錦青紅。
凈土院
作者：虞謩
朝代：宋

法界惟心现，真风触处凉。
具茨非有路，建德岂须粮。
地僻远尘世，境幽闻妙香。
此山斯凈土，不必往西方。
凈土院
作者：虞謩
朝代：宋

法界惟心現，真風觸處涼。
具茨非有路，建德豈須糧。
地僻遠塵世，境幽聞妙香。
此山斯凈土，不必往西方。
柳花
作者：虞诏
朝代：宋
体裁：七言绝句

短长亭外柳依依，念我心归未得归。粉蝶不知行客恨，也随飞絮点征衣。
荷花
作者：虞诏
朝代：宋

晚来一棹鉴湖东，队队峰峦入短篷。一色藕花三十里，淡妆浓抹锦青红。
荷花
作者：虞诏
朝代：宋

晚来一棹鑑湖东，队队峯峦入短篷。
一色藕花三十里，淡粧浓抹锦青红。
净土院
作者：虞谟
朝代：宋

法界惟心现，真风触处凉。具茨非有路，建德岂须粮。地僻远尘世，境幽闻妙香。此山斯净土，不必往西方。
遊虎丘
作者：虞賓
朝代：宋

相期到虎丘，出郭始乘舟。
曠野雲山路，平原水國秋。
客心還未喜，木葉已先愁。
那得真僧在，重教石點頭。
市桥柳·欲寄意、浑无所有
作者：蜀中妓
朝代：宋

欲寄意、浑无所有。
折尽市桥官柳。
看君着上征衫，又相将，放船楚江口。
后会不知何日又。
是男儿、休要镇长相守。
苟富贵、无相忘，若相忘，有如此酒。
市桥柳·送行
作者：蜀中妓
朝代：宋
体裁：词

欲寄意、浑无所有。折尽市桥官柳。看君著上征衫，又相将，放船楚江口。后会不知何日又。是男儿、休要镇长相守。苟富贵、无相忘，若相忘，有如此酒。
仙坛
作者：蜀僧
朝代：宋

万叠峰峦耸太清，麻姑曾此会方平。一从宴罢归何处，宝殿瑶台空月明。
仙坛
作者：蜀僧
朝代：宋

万迭峰峦耸太清，麻姑曾此会方平。
一从宴罢归何处，宝殿瑶台空月明。
仙壇
作者：蜀僧
朝代：宋

萬疊峰巒聳太清，麻姑曾此會方平。
一從宴罷歸何處，寶殿瑶臺空月明。
賦湖中漁翁
作者：蜀僧
朝代：宋

籃裏無魚欠酒錢，酒家門外繫漁船。
幾回欲脫蓑衣當，又恐明朝是雨天。
赋湖中渔翁
作者：蜀僧
朝代：宋

篮裏无鱼欠酒钱，酒家门外繫渔船。
几回欲脱蓑衣当，又恐明朝是雨天。
赋湖中渔翁
作者：蜀僧
朝代：宋

篮里无鱼欠酒钱，酒家门外系渔船。几回欲脱蓑衣当，又恐明朝是雨天。
題東明寺
作者：蜀僧
朝代：宋

三十年前鎮益州，紫泥丹詔鳳池遊。
大鈞播物心難一，六印懸腰老未休。
佐主不能如傅說，知幾那得似留侯。
功名富貴今何在，寂寂招題一土丘。
题东明寺
作者：蜀僧
朝代：宋
体裁：七言律诗

三十年前镇益州，紫泥丹诏凤池游。大钧播物心难一，六印悬腰老未休。佐主不能如傅说，知几那得似留侯。功名富贵今何在，寂寂招题一土丘。
鹊桥仙
作者：蜀妓
朝代：宋
体裁：词

说盟说誓，说情说意，动便春愁满纸。多应念得脱空经，是那个先生教底？不茶不饭，不言不语，一味供他憔悴。相思已是不曾闲，又那得工夫咒你。
鹊桥仙·说盟说誓
作者：蜀妓
朝代：宋
体裁：词

说盟说誓。
说情说意。
动便春愁满纸。
多应念得脱空经，是那个、先生教底。
不茶不饭，不言不语，一味供他憔悴。
相思已是不曾闲，又那得、功夫咒你。
鹊桥仙·说盟说誓
作者：蜀妓
朝代：宋

说盟说誓。说情说意。动便春愁满纸。多应念得脱空经，是那个、先生教底。
不茶不饭，不言不语，一味供他憔悴。相思已是不曾闲，又那得、工夫咒你。
鹊桥仙·说盟说誓
作者：蜀妓
朝代：宋
体裁：词

说盟说誓，说情说意，动便春愁满纸。多应念得脱空经，是那个先生教底？不茶不饭，不言不语，一味供他憔悴。相思已是不曾闲，又那得功夫咒你。
送熊退斋归武夷
作者：蜀翁
朝代：宋

君居建州溪，我住东浙尾。
邂逅入壶山，于今几寒暑。
平生谭理道，涉猎颇自喜。
考击到精玄，我肤君骨髓。
君学有根源，君文有规矩。
寸步履平实，不知虚浮语。
礼废彝伦斁，聋盲数百载。
紫阳当日心，谁复为鼓舞。
气运未回天，人力不能起。
终焉终久功，或慰奔驰苦。
读书要适用，行过言犹耻。
架空累万辞，先儒已坐此。
观君治教篇，农学相资倚。
以兹行吾志，万物当得所。
奈何人理缪，痛哉时不与。
君去将安之，波浪更风雨。
武夷高且深，櫂歌声未已。
朝夕足夷犹，尚友朱夫子。
他年见鳌峰，势与此山拟。
了却未完书，相逢定何许。
送熊退斋归武夷
作者：蜀翁
朝代：宋

君居建州溪，我住东浙尾。邂逅入壶山，于今几寒暑。平生谭理道，涉猎颇自喜。考击到精玄，我肤君骨髓。君学有根源，君文有规矩。寸步履平实，不知虚浮语。礼废彝伦斁，聋盲数百载。紫阳当日心，谁复为鼓舞。气运未回天，人力不能起。终焉经久功，或慰奔驰苦。读书要适用，行过言犹耻。架空累万辞，先儒已坐此。观君治教篇，农学相资倚。以兹行吾志，万物当得所。奈何人理缪，痛哉时不与。君去将安之，波浪更风雨。武夷高且深，棹歌声未已。朝夕足夷犹，尚友朱夫子。他年见鳌峰，势与此山拟。了却未完书，相逢定何许。
送熊退斋归武夷
作者：蜀翁
朝代：宋

君居建州溪，我住东浙尾。
邂逅入壶山，于今几寒暑。
平生谭理道，涉猎颇自喜。
考击到精玄，我肤君骨髓。
君学有根源，君文有规矩。
寸步履平实，不知虚浮语。
礼废彝伦斁，聋盲数百载。
紫阳当日心，谁復为鼓舞。
气运未回天，人力不能起。
终焉经久功，或慰奔驰苦。
读书要适用，行过言犹耻。
架空累万辞，先儒已坐此。
观君治教篇，农学相资倚。
以兹行吾志，万物当得所。
奈何人理缪，痛哉时不与。
君去将安之，波浪更风雨。
武夷高且深，棹歌声未已。
朝夕足夷犹，尚友朱夫子。
他年见鰲峰，势与此山拟。
了却未完书，相逢定何许。
送熊退齋歸武夷
作者：蜀翁
朝代：宋

君居建州溪，我住東浙尾。
邂逅入壺山，于今幾寒暑。
平生譚理道，涉獵頗自喜。
考擊到精玄，我膚君骨髓。
君學有根源，君文有規矩。
寸步履平實，不知虛浮語。
禮廢彝倫斁，聾盲數百載。
紫陽當日心，誰復爲鼓舞。
氣運未回天，人力不能起。
終焉經久功，或慰奔馳苦。
讀書要適用，行過言猶恥。
架空累萬辭，先儒已坐此。
觀君治教篇，農學相資倚。
以茲行吾志，萬物當得所。
奈何人理繆，痛哉時不與。
君去將安之，波浪更風雨。
武夷高且深，櫂歌聲未已。
朝夕足夷猶，尚友朱夫子。
他年見鰲峰，勢與此山擬。
了却未完書，相逢定何許。
花心动·寄外
作者：蟾英
朝代：宋
体裁：词

忽睹菱花，这一程、减却风流颜色。邻姬戏问，愧我为羞，无语低头寥寂。珠泪纷纷和粉垂，襟袂旧痕乾又湿。但感起愁怀，堆堆积积。杜宇催春急。烟笼花柳，粉蝶难寻觅。紫燕喃喃，黄莺恰恰，对景脂消香浥。篆烟将尽愁未休，乍得御沟玻璃碧。教红叶往来，传个消息。
不寐
作者：衛博
朝代：宋

夜深耿不寐，鼻息聞比鄰。
家童亦倡酬，轟雷隠牀漘。
病夫默欹枕，愈覺展轉頻。
天籟寂不聞，獨此聲輪囷。
懸知鼾睡夫，定非識字人。
不然事紛糾，豈得全其真。
世上學書兒，頗結煩惱因。
多識一丁字，便欲了八垠。
誰甘凍龜縮，競作寒螿呻。
今日爲何時，酣寢圖安身。
往往中夜興，起舞徒逡巡。
大哉出世士，天地衾枕均。
首壓西山巔，氣蓋北海濱。
死生一夢覺，寒暑同屈伸。
時於兩踵間，出息疑氤氳。
蝴蝶亦翩翻，客主誰疎親。
譬如善飲人，號呶觀衆賓。
又如富家翁，經營笑彌貧。
優游木雁際，卒歲誰斧斤。
問我無眼禪，答君妙入神。
我亦起洗醆，軟脚長安春。
垂我大鵬翼，脂我神馬輪。
未經華胥國，聊追葛天民。
夢回復惘然，喚起啼叢榛。
二貓詩
作者：衛博
朝代：宋

地偏人跡希，齋厨冷如刷。
老僧挑野菜，豈識腥與血。
饑鼠知自遷，畜貓竟徒設。
我來客南齋，盤餐稍羅列。
烹炮愧寡鮮，棄置謝瑣屑。
二貓亦慕羶，媻跚事爭齧。
小兒强解事，叱逐加撞㧙。
尺箠未去手，二貓復及闑。
懲羹肯吹虀，廢食未因噎。
小兒恚貓癡，提耳當割切。
謝兒兒勿嗔，我曹更癡絕。
要之等爲口，已矣莫中熱。
偶成雜意四首·其一
作者：衛博
朝代：宋

清風被草木，歲歲蕃中園。
佳蔭欲翳空，擢秀何爭妍。
黄楊獨咫尺，更說厄閠年。
惜哉堅正姿，何獨慳於天。
偶成雜意四首·其三
作者：衛博
朝代：宋

方朔出世士，揮斥隘八極。
乃與優侏儒，饑飽同一食。
調笑劉天子，紿之聊一劇。
此意竟不傳，無人子思側。
偶成雜意四首·其二
作者：衛博
朝代：宋

長松栽萬年，必在千仞巔。
卑哉蓬蒿間，斥鷃無高鶱。
如何一杯水，活此橫海鱣。
誰能激滄溟，爲子摶青天。
偶成雜意四首·其四
作者：衛博
朝代：宋

朝草百幅牋，暮草千函書。
貴人肯首耳，一言躡雲衢。
但見人因子，不見子亦如。
梁間嘯者誰，知是鬼揶揄。
再次前韻送行
作者：衛博
朝代：宋

匆匆行役駐無因，縞紵相看足禮文。
江闊孤舟誰伴我，夜闌尊酒獨思君。
離筵不用歌三疊，元夕重來月十分。
更欲四方隨孟子，此生安得化爲雲。
十二月十七日病中立春
作者：衛博
朝代：宋

綵勝宮花閙九門，挽回和氣入乾坤。
未教柳樹誇青眼，先與梅花作返魂。
不見新蔬行節物，漫將一歲答春溫。
病軀可是能頑巧，偏發天公造化恩。
和人雪詩
作者：衛博
朝代：宋

白玉樓臺近廣寒，冷侵銀海眩光翻。
只應天上梨花老，聊作人間柳絮繁。
慶卜有年先一白，喜隨寬令到千門。
使君浩興憐詩酒，雋飲誰供五石尊。
張君請同次前韻速鄭少尹賞桃
作者：衛博
朝代：宋

邂逅溪源一夢中，空餘羅袖疊春叢。
生憐烟杏勻肌薄，不分江梅映肉紅。
要識臨塘比西子，便須索酒對東風。
隨君拄杖敲門去，莫惜觥船一棹空。
明日出城愛其平沙淺水有錢塘西湖氣象借前韻呈諸公
作者：衛博
朝代：宋

花紅水綠鬭春妍，長望江南憶樂天。
黄栗留鳴山寂靜，野棠梨發樹蔫綿。
樓臺三竺將歸路，氣象西湖欲晚烟。
風物不殊鄉國異，好尋歸馬問長阡。
春日書懷·其一
作者：衛博
朝代：宋

東風吹雨半斜斜，青草池塘憶謝家。
池李山桃謾春色，傷心不見洛城花。
春日書懷·其二
作者：衛博
朝代：宋

人世逢春能幾回，區區從使寸心灰。
故園花柳應依舊，萬里歸思獨上來。
春晴
作者：衛博
朝代：宋

柳梢梅子暗春城，深院誰家曲水橫。
海燕未來人鬭草，野鳩相喚雨初晴。
韶光縱好都來幾，客抱如今作麽生。
風物不堪頻檢校，曉來花落半階平。
書懷·其一
作者：衛博
朝代：宋

一劍西來又蒯緱，空餘逸氣凜橫秋。
羈情正類南飛鵲，生事渾隨萬里鷗。
歲晚已驚霜入屨，夜寒唯有月當樓。
四方八表男兒志，留滯江干恐白頭。
書懷·其二
作者：衛博
朝代：宋

萬里江山一褐裘，十年蹤跡并萍浮。
囷禾誰展周郎指，負米長懷季路憂。
書劍未酬平昔志，水雲空結異鄉愁。
悠悠萬事書空足，獨立西風自點頭。
次何友直韻
作者：衛博
朝代：宋

野棠堤柳固依然，無奈輕寒濕暝烟。
鶑語匆匆無意緒，花時寂寂廢詩篇。
曉來洗出天容靜，空外吹殘雨脚連。
春色便須同檢校，已隨流水半涓涓。
次吳國器韻
作者：衛博
朝代：宋

平生不作稻粱謀，身世江湖一舸浮。
顧我方論天下事，喜君還向古人求。
塗窮解識知津意，歲晚應甘短褐憂。
便欲盡携書策賣，東家還許問鄰不。
次韻張司法題鄭少尹庭下緋桃
作者：衛博
朝代：宋

梅飄柳墜半春中，庭下緋英細作叢。
刺眼定添新葉綠，傷心應似故園紅。
玄都怨感成塵事，石髓追游滿地風。
報答春光須作意，亂飄繁萼向晴空。
次韻張君倚春郊且速東山之遊
作者：衛博
朝代：宋

瀲色嵐光暖更妍，陰晴恰稱養花天。
惱人春事濃於酒，得意莎茵軟勝綿。
欲把風光供翰墨，直須杖屨躡雲烟。
知君已作東山興，緩步何辭十里阡。
次韻春日書懷
作者：衛博
朝代：宋

是非無遇不心亨，此道吾猶及老成。
知己相逢須管鮑，傳家各自歎韋平。
幽居幸有簞瓢樂，高枕從看宇宙清。
富貴儻來安足計，且應尊酒話平生。
次韻汪解元留別
作者：衛博
朝代：宋

留別詩成語更酸，誰憐索米困長安。
聖朝有意臺萊詠，高士無嫌桂柏寒。
聞道新書行入奏，少陪征棹慰餘歡。
一封臨召君須出，山色溪光不可餐。
次韻王大光見贈
作者：衛博
朝代：宋

頭角崢嶸冠八龍，相逢宛馬昔從東。
披懷一笑交情重，轉眼三年世事空。
浪迹偶登君子里，歲寒今見古人風。
新詩欲報非瓊玖，涉獵由來愧呂蒙。
次韻謝王使君見贈二首·其一
作者：衛博
朝代：宋

西江派別幾經年，聖處騷人總未傳。
遺我驪珠三歎罷，乞君霞佩一翩然。
自聞流水知音趣，苦厭秋蟲傍耳煎。
歸去寒光驚蔀屋，明朝紙價溢都廛。
次韻謝王使君見贈二首·其二
作者：衛博
朝代：宋

功成刻楮謾三年，技拙空慚不可傳。
晚事韓門稱弟子，終期幕府頌燕然。
相看霜幹寒猶在，未許蘭膏明自煎。
祭竈乞隣端有志，只愁多指費囷廛。
次韻贈汪解元
作者：衛博
朝代：宋

邇來待詔溢金門，詫賦誇詩陋古文。
獨忿典謨誣舊注，直將堯舜望吾君。
公車兩吏催朝奏，乙牘中宸達夜分。
且忍羈孤度殘臘，行看漢殿賞凌雲。
次韻贈汪解元行
作者：衛博
朝代：宋

平湖畫鷁春無際，古寺名花色斬新。
走馬未同追勝處，出門翻作送行頻。
詩成轉覺傷離緒，別去應煩說舊因。
野店無人山月白，明朝尊酒更愁人。
次韻酬大光見贈
作者：衛博
朝代：宋

十年蹤跡并萍浮，今日行藏謾倚樓。
明月相思淮水外，東風吹夢越江頭。
深深庭院驚春晚，淡淡鶑花稱客愁。
記取追隨休暇日，殷勤陶謝許同遊。
病中書懷
作者：衛博
朝代：宋

平生技拙笑屠龍，去國尤慚易道東。
回望飛雲親舍下，不堪伏枕左書空。
四方未了男兒志，一飯長懷國士風。
憐我已深兄弟好，願從之子客東蒙。
答吳子文
作者：衛博
朝代：宋

東游吳苑定何年，猶有佳名處處傳。
殆過百聞今果爾，相逢一笑兩欣然。
强藏燕石知君厚，試乞鸞膠爲我煎。
世上功名端易與，共期雲翼跨芝廛。
贈王君用求畫小屏
作者：衛博
朝代：宋

先生本是談天口，雲夢胸中吞八九。
一丘一壑未忘情，得之於心應之手。
分裂玄圃翻瀟湘，鬼神夜泣蛟龍藏。
興來八極眇揮灑，陵奪萬象歸微茫。
十日一水五日石，千年王宰今相識。
已知相識意相親，異時直恐空相憶。
跨鯨挾矢滄海遊，袖無贔屭無乃羞。
促迫能事吾豈敢，激昂浩興君應酬。
崩崖壓牀浪翻屋，咫尺端將萬里蹙。
我生有意水石間，枕潄須君一屏足。
送楊舒州
作者：衛博
朝代：宋

我昔懷軍書，西行盡淮泗。
是時敵方張，長江飲渴騎。
憨將何一律，兩地一朝棄。
川原厭膏血，關山接烽燧。
巋然舒子國，屹立干戈地。
中有袴襦民，未可文法治。
瘡痍待良藥，天子念循吏。
誰厭承明直，雅是詩書帥。
淮揚君肯薄，吾丘世寡二。
正須烹鮮手，往述羨魚意。
前驅觸炎熱，弭節及凉吹。
朝衙百吏散，閉閤有餘致。
臨州古云樂，此理敢輕議。
近聞今單于，已遣朝正使。
公師杜征南，郡得漢龔遂。
里閭息愁歎，扞牧殆餘事。
政成多暇日，寄我千金字。
淮魚秋正美，灊山日空翠。
匹馬不作難，爲公十日醉。
頗見有此客，要使州人記。
送江南聞祕校
作者：衛博
朝代：宋

胸中逸氣凜橫秋，欬唾珠璣落九州。
堪歎羣兒自相貴，如君百戰未封侯。
相逢不啻平生舊，一笑還從汗漫游。
好去慇懃護行李，要看鯨海試吳鈎。
送長壽黄主簿
作者：衛博
朝代：宋

黄郎千人英，凜凜霜松姿。
鄴侯三萬卷，載復無遺辭。
十年居太學，辛勤厭朝虀。
詞場事雄俊，傲睨深叢羆。
再拜天子前，袍笏光陸離。
朅來皖水濱，樂哉同襟期。
顧我蓬之心，友婭慚非宜。
朝來擺征衫，悵望當分携。
君家閩海陬，去作楚郢歸。
大哉天宇間，會合固有時。
丈夫志八表，曲士守一涯。
錦衣行未暮，鸞桂先高枝。
清潤照冰玉，唱和共塤箎。
行行得所詣，何必事町畦。
寒江清無波，愛景摇窗扉。
衮衮江上山，萬象供品題。
還登古石城，往和白雪詩。
儻因西飛鴻，寄我長相思。
送齊六歸石城
作者：衛博
朝代：宋

春衫快馬君來時，寒江穩泛君今歸。
人生聚散定何許，悵望十年三別離。
憶昔見君石城下，雜佩瑶瑜間蘭麝。
三年一鳴驚倒人，欲和薰風奏韶夏。
翰林主人子墨卿，文章意氣飄朝雲。
君歸但掃三千牘，後會却揖賢書登。
離離漠漠霜蕪沒，江上陰風攪寒日。
不用長吟河畔草，與君且盡杯中物。
過江上
作者：衛博
朝代：宋

失脚塵凡不易收，莫思冠佩裹狙猴。
但逢司馬心相許，便擬中郎賦遠遊。
弱水蓬萊三萬里，仙家日月八千秋。
聞名徑欲茲山穩，不學劉郎世外求。
醉歌行
作者：衛博
朝代：宋

軟沙挾徑草微微，畫堂甲帳光流離。
堂外花驄瑪瑙覊，傳呼直到黄金墀。
黄金墀下班如剪，蒼槐不動蟠蛟螭。
出門膽落金吾將，歸去泣走銅山兒。
河龍供鯉桂爲醑，御厨珍送絲絡垂。
乾坤整頓萬事了，蹴踏四海乘丹梯。
丈夫生時重意氣，胡爲到處潛傷悲。
鄉里小兒狐白腋，五陵豪客顛倒衣。
酒酣耳熱歌浩蕩，揮斥八極隘九圍。
投戈却日日不住，焚膏尚卜升朝曦。
君看博浪沙中客，圯下偷生天地窄。
相期要看後五日，路逢莫問前一著。
題安流亭
作者：衛博
朝代：宋

劍潭百尺深，中有神物蟠。
東流并山脚，鑿鑿穿巑岏。
廣擬一葦航，聲戰兩耳寒。
異哉黄頭郎，放棹隨飛湍。
勢若從天來，千仞轉一圜。
百里不及眴，孰與嶺道難。
長篙信敏手，岸石如劍攢。
江頭憚瘏痡，誰不謀所安。
嗟嗟彼征夫，遭時棄師干。
不裹馬革中，來葬魚腹間。
壯士等死耳，此命良辛酸。
僕夫第知免，笑言雜悲歡。
寧知利害塗，倚伏如毫端。
豈無跛男子，不救爲可歎。
晏安有鴆毒，懷哉宜鑒觀。
題趙子昂竹
作者：衛富益
朝代：宋

漢宮日暮風雷遠，南國秋深水殿寒。
留得一枝烟雨裏，又隨人去報平安。
水調歌頭
作者：衛時敏
朝代：宋

騎鯨紫霞客，來作世耆英。襟懷金玉循良，名字古無人。所至民歌遺愛，脫屣歸來綠野，笑傲樂天真。不學渭濱老，公子自長生。一杯酒，再三祝，八十春。從今細數慶集，百度似今辰。綠鬢朱顏長好，何事紫芝仙草，蘭玉自詵詵。盛事有如此，誰道四難並。
寄題中興頌下
作者：衛樵
朝代：宋

鼎沸漁陽塞馬鳴，中興鴻業幸天成。
且爲當世邦家計，寧問他時父子情。
李郭功名無可憾，元顔文字有何評。
若能銘刻燕然石，方許雌黄此頌聲。
澹岩·其一
作者：衛樵
朝代：宋

嵌巖洞谷到曾多，無奈冥搜暗索何。
此處雲穿風月透，短筇渾不待捫蘿。
澹岩·其二
作者：衛樵
朝代：宋

慚愧州家一事無，薄遊還愛小蓬壺。
若憑妙筆丹青寫，應勝從來八景圖。
上皇太子壽·其一
作者：衛涇
朝代：宋

嘉辰鷄戟瑞煙高，蒼震丕承九廟祧。
潮駕天吳彰海潤，氣涵雲漢毓金昭。
分陰資善時稽古，辨色含元日侍朝。
欲識斯心仁壽處，謨參聖父五兵銷。
上皇太子壽·其二
作者：衛涇
朝代：宋

南極秋中夜有輝，經旬先與玉衡齊。
祥開遊震天方眷，德懋元良日自躋。
風爽銅聲諧戶御，月明銀鏤濕宮題。
遥知侍宴歡魚藻，曾忝賓筵漫舞醯。
上親庭壽
作者：衛涇
朝代：宋

中興申甫來高崧，卜人吉夢占維熊。
生賢應有造化工，吾家積善慶所鍾。
公跨鸞馭從蓬宮，襟懷廓落凌秋空。
居鄉惠愛先困窮，譚笑萬戶生春融。
在官履行潔且忠，此心須信天可通。
福善有道非濫蒙，歲寒乃知柏與松。
從今風虎依雲龍，扶摇萬里乘長風。
結知丹扆恩厖鴻，金貂赤舄華吾宗。
尊榮安壽仁之功，從教綠鬢宜方瞳。
義方垂教慚倥侗，青氈欲使揚祖風。
勉策駑駕追逸蹤，它年樂事來迎逢。
燕山嘉譽難獨隆，宴堂清曉祥雲濃，槐庭晝永陰重重。
千歲風月誰與同，敬祝王母偕僊翁。
五日子刻立春
作者：衛涇
朝代：宋

客中春到不知春，庭草青青入眼新。
對酒可無人作伴，照書却有雪爲隣。
雕盤玉笋傳生菜，寶勝金花錫近臣。
我已棲遲寧事事，有誰曾爲嘆長貧。
元日到湖上
作者：衛涇
朝代：宋

勳業須年少，棲遲祇自憐。
若爲車阨首，未試翼垂天。
拭目看新歷，傷心惜去年。
湖山一舒嘯，春信滿梅邊。
別吳荆溪·其一
作者：衛涇
朝代：宋

八載江湖甫召還，深言應又忤天顔。
九重不見饑民色，只看先生兩鬢間。
別吳荆溪·其三
作者：衛涇
朝代：宋

家數文章有路尋，雲韶殊世不殊音。
小生不幸生來晚，纔識先生識水心。
別吳荆溪·其二
作者：衛涇
朝代：宋

去年靈麓未空寒，一客南歸不足歎。
學子今翻辭使旆，歸來只得片碑看。
古林邱
作者：衛涇
朝代：宋

支筇來訪古林邱，轉盡山腰俯碧流。
峭壁千尋懸石磴，蒼崖百尺護龍湫。
行人跡斷煙常暝，過鳥聲閑意更幽。
小憩已銷塵俗慮，溪山奇絕是茲遊。
呈張德輝
作者：衛涇
朝代：宋

韞櫝君子藏，枉尋吾道曲。
絕物忌太清，狥世未免俗。
人言俗難醫，我見清可濯。
安得直上挽天河，一洗俗塵千萬斛。
壽成惠聖慈祐太皇太后閤春帖子·其一
作者：衛涇
朝代：宋

一德坤元厚，三朝母道尊。
含飴供樂事，戲綵見重孫。
壽成惠聖慈祐太皇太后閤春帖子·其三
作者：衛涇
朝代：宋

柳色侵宮瓦，花陰覆綺疏。
鵲爐煙馥郁，賸閲妙乘書。
壽成惠聖慈祐太皇太后閤春帖子·其二
作者：衛涇
朝代：宋

北內風光別，僊家日月閑。
紫皇天下養，金母住人間。
壽成惠聖慈祐太皇太后閤春帖子·其五
作者：衛涇
朝代：宋

文孫親上萬年巵，姒婦嚴粧五翟衣。
不用都人須數蹕，內庭跬步即重闈。
壽成惠聖慈祐太皇太后閤春帖子·其六
作者：衛涇
朝代：宋

刁斗轅門五夜深，思齊文母正關心。
身臨大練無他費，湯沐先捐鉅萬金。
壽成惠聖慈祐太皇太后閤春帖子·其四
作者：衛涇
朝代：宋

銀旛點綴鬭宮嬪，小字橫斜篆縷新。
歲歲詞臣供帖子，從今便數八千春。
壽成惠聖慈祐太皇太后閤端午帖子·其一
作者：衛涇
朝代：宋

清禁傳呼近，紅雲擁紫皇。
菖花浮九醖，請祝壽無疆。
壽成惠聖慈祐太皇太后閤端午帖子·其三
作者：衛涇
朝代：宋

綵縷新纏臂，靈符穩插釵。
承平多舊事，閑教小宮娃。
壽成惠聖慈祐太皇太后閤端午帖子·其二
作者：衛涇
朝代：宋

邊頭傳吉語，井絡報平安。
今歲端辰別，慈顔一笑歡。
壽成惠聖慈祐太皇太后閤端午帖子·其五
作者：衛涇
朝代：宋

深宮永日鎮長閑，心靜多繙蘂笈篇。
侍女身留香案側，旋燔金餠炷爐煙。
壽成惠聖慈祐太皇太后閤端午帖子·其六
作者：衛涇
朝代：宋

人間無處避炎蒸，身在瑶臺最上層。
學士大書金字帖，宮中巧篆絳綃繒。
壽成惠聖慈祐太皇太后閤端午帖子·其四
作者：衛涇
朝代：宋

雙人翠艾垂朱戶，三角瓊糜護箬衣。
聞道內家行樂祕，先將節物奉重闈。
夜坐
作者：衛涇
朝代：宋

深山五月清無暑，露氣漙空午夜寒。
草際鳴蛩更强聒，滿懷秋思寄毫端。
小山遊翠峰寺携枕席寄宿僧堂僧甚多而不與人相接戲成
作者：衛涇
朝代：宋

癡坐禪關日亭午，靜看博山香一縷。
欲知世上炎與涼，三扣金僊三不語。
山行後觀及通鑑五代之際成敗得喪廢興之跡因爲感慨用前韵
作者：衛涇
朝代：宋

溪山適興且閑行，綠蘚蒼苔任點裳。
看鏡已侵雙鬢碧，憂時每覺寸心傷。
馳名擾擾終安用，浩飲陶陶計亦長。
千古英雄誰可問，纍纍邱隴水茫茫。
張巖拙軒窯寺用壁韵
作者：衛涇
朝代：宋

幾陣涼風清不盡，一天秋色渺無邊。
僧房好處閒窗牖，把定山椒紫翠煙。
張德輝以詩見遺需酒因次韵解嘲
作者：衛涇
朝代：宋

廷評一石了獄事，謫仙一斗百篇詩。
君才盤盤壓今古，肯使英名誇昔時。
濁醪妙理清有聖，此意豈復達士疑。
我慚鼷腹怯鯨量，咄咄隠几成書癡。
悼倪尚書·其一
作者：衛涇
朝代：宋

歷事三朝久，清居一世尊。
心惟在王室，手不炙權門。
橫浦流風好，香山逸興存。
經綸未渠展，此意向誰論。
悼倪尚書·其三
作者：衛涇
朝代：宋

入館論心舊，同朝託契長。
鱸鄉各歸去，鷗水久相忘。
正喜山中隠，俄傳橘裏藏。
遺銘最奇絕，讀罷淚淋浪。
悼倪尚書·其二
作者：衛涇
朝代：宋

舊草揚庭制，旋高曳履聲。
胸襟忠憤切，官職去留輕。
定力鰲爲動，浮言蜮自鳴。
太玄從白首，性地轉分明。
悼外姑安康郡太夫人章氏·其一
作者：衛涇
朝代：宋

有美夫人德，家齊周召來。
義襟賙梓里，孝養備蘭陔。
爵視三槐貴，年登九袠開。
追榮知未艾，卿月近公台。
悼外姑安康郡太夫人章氏·其二
作者：衛涇
朝代：宋

鷄犬相聞地，湖山百里間。
自憐同子姓，無復恃慈顔。
薤露聲徒切，靈輀去不還。
擬爲臨穴慟，哀淚已潸潸。
憶環谷古梅·其一
作者：衛涇
朝代：宋

百花頭上春光到，雪壓霜欺意更奇。
歲歲倚欄相望處，水邊竹外最南枝。
憶環谷古梅·其二
作者：衛涇
朝代：宋

故園一別換年華，客裏看花更憶花。
昨夜西窗無限月，伴人春瘦一枝斜。
挽高宗皇帝章四首·其一
作者：衛涇
朝代：宋

大業高千古，斯文炳六經。
無刑深帝澤，不戰壽生靈。
神聖非殂落，乾坤有晦冥。
難名是天德，刻畫謾丹青。
挽高宗皇帝章四首·其三
作者：衛涇
朝代：宋

歷數千齡在，謳歌四海歸。
地雄元帥府，天授上皇衣。
洗甲乾坤凈，投戈日月揮。
成功有如此，今古獨巍巍。
挽高宗皇帝章四首·其二
作者：衛涇
朝代：宋

致治勤三紀，怡神壽九齡。
玉巵傳漢殿，寶冊煥堯庭。
慶事方頻舉，哀歌詎忍聽。
萬邦惟戴舜，億載奉慈寧。
挽高宗皇帝章四首·其四
作者：衛涇
朝代：宋

江右龍飛後，臨安日暈時。
煌煌周禮樂，肅肅漢威儀。
魚水君臣會，耕桑父子嬉。
誰歟老文學，重述中興碑。
晚晴
作者：衛涇
朝代：宋

雨斷風回忽報晴，山顛初日掛銅鉦。
雲烟藏迹千峰翠，草木增華兩眼明。
桑野枝空蠶杼歇，溪泉溜急水車鳴。
鳥啼花笑渾如喜，此去山齋只一程。
月夜登吳江垂虹
作者：衛涇
朝代：宋

平湖萬頃天無風，試上垂虹月滿空。
豁目直窮煙障外，諸峰渾出有無中。
混同天地纖塵絕，倒影星辰萬象雄。
却笑三山遊汗漫，恍然身世到蓬宮。
次德茂沌中韵
作者：衛涇
朝代：宋

沌路隨江轉，疎籬匝岸斜。
寄身千萬里，慰眼兩三家。
老矣思爲圃，歸歟學種瓜。
遥知荷鋤倦，一酌散腰麻。
次德茂用惟直南樓韵
作者：衛涇
朝代：宋

眼明仍見大江浮，貪看青山倚柂樓。
落日鷄豚秋保社，輕風蘋蓼晚汀洲。
長征倦馬思夷路，不下驚鷗避急流。
亦有琅玕何所贈，漫歌平子側身愁。
次與叔兄山行韵
作者：衛涇
朝代：宋

陰雲凍合不成飛，行李留連歲律遲。
山色宜晴更宜雪，別來應有憶山詩。
次韵呈與叔兄
作者：衛涇
朝代：宋

野塘古岸飽經行，風雨塵埃笑滿裳。
尊酒清江君意厚，片帆千里客懷傷。
出門求益謀何拙，掃几觀書味更長。
歸去飛篷試回首，一川煙水正微茫。
次韵高仲貽贈別
作者：衛涇
朝代：宋

金椀輕拋入釣船，夜寒侵被不成眠。
近傳奏疏三千牘，今見新詩十二篇。
故國音書憑過鴈，江城烽火照晴天。
移舟鐵甕城邊去，信與名山舊有緣。
欲至浙江送子寔聞潮早不果行小詩寄別
作者：衛涇
朝代：宋

尊酒清江欲語離，事多八九苦參差。
飛潮更捲征帆急，盡作西窗去後思。
沈氏書堂
作者：衛涇
朝代：宋

東山風景壓東吳，更築書堂映碧梧。
詹尹詩存家有寶，齊齋記外更無圖。
洗除紈袴爲緗帙，掃蕩膏粱入澤臞。
早晚歸舟行霅上，青燈深夜聽伊吾。
爲師席李上舍去智壽四首·其一
作者：衛涇
朝代：宋

當時騎氣擁函關，奕代清才擅謫仙。
鼻祖嬋嫣有餘慶，至今名世更生賢。
爲師席李上舍去智壽四首·其三
作者：衛涇
朝代：宋

道義須知耐歲寒，論心還喜臭如蘭。
龍鱗幸許同攀附，乞與春風借羽翰。
爲師席李上舍去智壽四首·其二
作者：衛涇
朝代：宋

屢將大手占倫魁，槐市英聲早四馳。
肯與鱣魴爭尺水，鵾鵬行矣化天池。
爲師席李上舍去智壽四首·其四
作者：衛涇
朝代：宋

美景良辰幸與同，瓣香聊以祝南豐。
它年妙斡洪鈞手，盡納羣生壽域中。
爲楊仲起壽
作者：衛涇
朝代：宋

天台高壓東南州，秀鍾千古生公侯。
君才槃槃第一流，學優顔閔卑由求。
天意端爲斯文憂，妙齡掉鞅從英游。
筆力挽强回萬牛，金玉精美價未酬。
文章從古天地讐，演起大業難延留。
騰驤萬里須騏騮，行看大對悟凝旒。
擢冠多士騎鰲頭，歸來雙親喜氣浮，充閭佳瑞樂事修。
煙霄衮衮殊未休，整頓乾坤攄壯猷。
策勳稷契伊呂周，請公爲酬白玉舟。
他年名遂高千秋，却揖劉阮尋浮邱。
爲樂提刑壽二首·其一
作者：衛涇
朝代：宋

千里瀟湘秋氣清，使星高並壽星明。
雲槎端向銀河上，仙桂真從璧月生。
好善優優樂正子，騰光焰焰李長庚。
會看初度稱觴後，徑駕鋒車入帝城。
爲樂提刑壽二首·其二
作者：衛涇
朝代：宋

繡衣持斧按蠻荆，三見門弧喜氣盈。
孟子能令棠粟發，不疑更使漢刑平。
好將兩手摩銅狄，長對三秋正玉衡。
聞道中宵思賈傅，江湖未可老鱣鯨。
爲運使蔡國博壽二首·其一
作者：衛涇
朝代：宋

橘顆圍僊飽紫芝，菊潭釀酒拍金巵。
九秋沆碭成功日，六轡光華初度時。
試問江湖勞漕輓，何如朝夕密論思。
預知來歲生朝後，更著宮袍拜赤墀。
爲運使蔡國博壽二首·其二
作者：衛涇
朝代：宋

西山南浦氣葱葱，夜擁長庚粲碧空。
惠露昔霑江漢表，使星今照斗牛中。
晚粳已喜霜前熟，宿麥應從雨後豐。
十一州人還得飽，繡衣壽斚與民同。
登寺中蕭疎極甚不見一僧獨坐雲堂數刻口占
作者：衛涇
朝代：宋

蕭條古寺僧何處，癡坐方床午漏長。
怪我溪山慣來往，不惟魚鳥解相忘。
皇帝閤春帖子·其一
作者：衛涇
朝代：宋

芳意傳梅信，東風到柳邊。
王春在除夜，明日是新年。
皇帝閤春帖子·其三
作者：衛涇
朝代：宋

遲明魚鑰九門開，警蹕聲清繞殿雷。
穆穆天顔應有喜，捷書新自北邊來。
皇帝閤春帖子·其二
作者：衛涇
朝代：宋

綵勝黄金縷，青絲白玉盤。
內家迎淑節，先奉太皇歡。
皇帝閤春帖子·其四
作者：衛涇
朝代：宋

沈沈廣殿靡遑安，玉食丁寧減太官。
野宿貔貅三萬竈，重裘應軫鐵衣寒。
皇帝閤端午帖子·其一
作者：衛涇
朝代：宋

五日天中候，南風物阜時。
三邊寬大詔，億載太平期。
皇帝閤端午帖子·其三
作者：衛涇
朝代：宋

日轂亭午，金徒緩報衙。
邇英催晚講，分賜壑源茶。
皇帝閤端午帖子·其二
作者：衛涇
朝代：宋

御服齊官獻，生衣暴室供。
金箱初進入，一一耀黄封。
皇帝閤端午帖子·其五
作者：衛涇
朝代：宋

遠人新有約和書，並塞狼煙指日無。
聖主憂民軫宵旰，宮中猶綰辟兵繻。
皇帝閤端午帖子·其四
作者：衛涇
朝代：宋

靈開玉壘靜無塵，聖澤新覃雨露勻。
束縛仇頭藏武庫，梟羹不用賜羣臣。
聞和叔撫琴
作者：衛涇
朝代：宋

蓐收傳令待殘更，斗轉參橫露氣清。
誰弄瑶池三尺玉，怪來萬壑動秋聲。
與進叔弟策杖山行遣馬還孫氏
作者：衛涇
朝代：宋

掣電追風古見稱，駑材空負渥洼名。
何如手植青藜杖，雲屨風裾自在行。
舟行遇順風
作者：衛涇
朝代：宋

畫船昨日吳江西，風雨滿江鼓棹遲。
客帆過眼撇波去，坐看舟子相猶夷。
今朝風忽發東北，縱帆如飛揭百尺。
來者寸步不可前，停艫悵望求弗獲。
風從何來天何爲，順喜逆怨人自私。
世間萬事亦爾耳，乘除妙理君安知。
送蓋少卿晞之赴太平州
作者：衛涇
朝代：宋

三釜果何樂，萬鍾豈云輕。
當知昔賢士，及親乃爲榮。
憶昨使東淮，循陔蘭芳馨。
維先司徒公，大篇寵其行。
喜我諧祿養，勸之力身名。
俛仰四十載，歲月何崢嶸。
髯卿世濟美，中外稔踐更。
勇退甫宴娛，起家俄詔徵。
秩真二千石，選授參陪京。
時哉春陽中，光風助嚴程。
歌廉盛襦袴，迎伋森旆旌。
矧伊太夫人，九十顔如嬰。
朱轓從板輿，此樂誰能并。
緬懷平生好，相友真弟兄。
我今抱永慕，撫舊祇愴情。
塗山古名邦，官府號太平。
故秋適淫潦，所至多疲氓。
政須事安集，未可施敲榜。
長江戍水犀，形勢足干城。
時雖急規恢，不用邀功能。
君年壯於我，宏圖在南溟。
報國豈憂晚，事親宜竭誠。
道院日餘暇，北堂慶方增。
戲綵供笑粲，捧觴壽期齡。
孝立忠亦遂，俗美政易成。
奏最亟歸來，勿云厭承明。
遊澱湖
作者：衛涇
朝代：宋

疎星殘月尚朦朧，閑趁烟波一棹風。
始覺舟移楊柳岸，直疑身到水晶宮。
鳥鴉天際墨千點，白鷺灘頭玉一叢。
欵乃一聲回首處，西山橫在有無中。
金鰻井
作者：衛涇
朝代：宋

鰻井由來歲月深，泓澄一鏡絕塵侵。
要觀變化神功妙，會見翻爲旱歲霖。
長沙鹿鳴宴送諸進士
作者：衛涇
朝代：宋

楚材從古擅豪雄，况是長沙世著忠。
鳴鹿三章新得句，摶鵬萬里穩摩空。
科名直寄文詞表，事業相期氣節中。
畎畝平時憂國念，盍將長策沃宸衷。
開化寺前古木數株葉密陰繁極可愛繫舟其下賦此
作者：衛涇
朝代：宋

古木蒼然幾歲周，摩空老幹蔭溪流。
舉頭未見征帆下，來向清陰繫小舟。
遊石通洞
作者：衛石卿
朝代：宋

空嵌兩洞石相通，翠篠娟娟碧霧籠。
手扶青藜訪奇古，巖洞妙墨識涪翁。
綠波亭
作者：衡泌
朝代：宋

清淚斑斑灑綠波，年來轉覺別離多。
扁舟南浦分携處，水遠山長愁奈何。
绿波亭
作者：衡泌
朝代：宋
体裁：七言绝句

清泪斑斑洒绿波，年来转觉别离多。扁舟南浦分携处，水远山长愁奈何。
題衢州驛舍
作者：衢州士人
朝代：宋

午夫荷擔在山阿，膏血如何有許多。
不若扁舟竟歸去，休從清獻墓前過。
题衢州驿舍
作者：衢州士人
朝代：宋
体裁：七言绝句

午夫荷担在山阿，膏血如何有许多。不若扁舟竟归去，休从清献墓前过。
沁园春·一粒金丹
作者：衣白山人
朝代：宋
体裁：词

一粒金丹，大如黍米，定中降胎。运阴阳根本，东龙西虎，结凝金水，择地深栽。九载无亏，三田功满，卦气周圆炉鼎开。偷元化，用自然宗祖，全在灵台。真才。休恋尘埃。况颖悟明堂婴未孩。幸淮滨相遇，灵丹付了，亲留玄旨，期进仙阶。此去何时，水云高会，更上烟霞岐路哉。人间世，任王侯贵显，同委蒿莱。
句
作者：袁仲素
朝代：宋

一松五凤雏。
句
作者：袁仲素
朝代：宋

一松五鳳雛。
月波楼
作者：袁似道
朝代：宋
体裁：古风

绣节移华屋，下照鸳湖阔。飞梯驾秋旻，杰观压云堞。铢积日用间，经营妙无迹。图画划天开，景物劖地绝。简静还乐邦，登览追逸辙。彩舫回波心，芳樽浮月夕。清吟开酣饮，长啸杂横笛。新诗纪游情，□酒惊醉魄。传看大轴盈，准拟坚珉刻。□□望其成，抑以观稼穑。
月波樓
作者：袁似道
朝代：宋

繡節移華屋，下照鴛湖闊。
飛梯駕秋旻，傑觀壓雲堞。
銖積日用間，經營妙無跡。
圖畫劃天開，景物劖地絕。
簡靜還樂邦，登覽追逸轍。
彩舫回波心，芳樽浮月夕。
清吟開酣飲，長嘯雜橫笛。
新詩紀遊情，□酒驚醉魄。
傳看大軸盈，準擬堅珉刻。
□□望其成，抑以觀稼穡。
句
作者：袁倚
朝代：宋

江头晓夜日月出，九顶三峨相吐吞。
句
作者：袁倚
朝代：宋

江頭曉夜日月出，九頂三峨相吐吞。
象耳山
作者：袁倚
朝代：宋

昔聞神龍蟠九淵，今睹大象扶諸天。
何年幻此一佛國，兩耳不動山蒼然。
上乘菩薩踞其上，妙千手眼化大千。
衆生顛倒夢始覺，熱病得汗諸魔跧。
兩客游山飲崖泉，拍手喚醒書臺仙。
一邱一壑儻如願，同竟大悲香火緣。
象耳山
作者：袁倚
朝代：宋
体裁：古风

昔闻神龙蟠九渊，今睹大象扶诸天。何年幻此一佛国，两耳不动山苍然。上乘菩萨踞其上，妙千手眼化大千。众生颠倒梦始觉，热病得汗诸魔跧。两客游山饮崖泉，拍手唤醒书台仙。一邱一壑傥如愿，同竟大悲香火缘。
句
作者：袁凤
朝代：宋

坐观天下本无事，何必昌阳作引年。
一丛花
作者：袁去华
朝代：宋
体裁：词

东风吹恨著眉心。金约瘦难任。西窗剪烛浑如梦，最愁处、南陌分襟。香歇绣囊，尘生罗幌，憔悴到如今。小花幽院夜沉沉。凉月转槐阴。拂墙树动开朱户，又赢得、愁与更深。青翼不来，征鸿难倩，流怨入瑶琴。
一丛花
作者：袁去华
朝代：宋
体裁：词

东风吹恨著眉心。金约瘦难任。西窗翦烛浑如梦，最愁处、南陌分襟。香歇绣囊，尘生罗幌，憔悴到如今。
小花幽院夜沈沈。凉月转槐阴。拂墙树动开朱户，又赢得、愁与更深。青翼不来，征鸿难倩，流怨入瑶琴。
一丛花·东风吹恨着眉心
作者：袁去华
朝代：宋

东风吹恨着眉心。
金约瘦难任。
西窗翦烛浑如梦，最愁处、南陌分襟。
香歇绣囊，尘生罗幌，憔悴到如今。
小花幽院夜沈沈。
凉月转槐阴。
拂墙树动开朱户，又赢得、愁与更深。
青翼不来，征鸿难倩，流怨入瑶琴。
一丛花·东风吹恨著眉心
作者：袁去华
朝代：宋
体裁：词

东风吹恨著眉心。金约瘦难任。西窗剪烛浑如梦，最愁处、南陌分襟。香歇绣囊，尘生罗幌，憔悴到如今。小花幽院夜沈沈。凉月转槐阴。拂墙树动开朱户，又赢得、愁与更深。青翼不来，征鸿难倩，流怨入瑶琴。
东坡引·陇头梅半吐
作者：袁去华
朝代：宋
体裁：词

陇头梅半吐。江南岁将暮。闲窗尽日将愁度。黄昏愁更苦。归期望断，双鱼尺素。念嘶骑、今到何处。残灯背壁三更鼓。斜风吹细雨。
侧犯
作者：袁去华
朝代：宋

篆销余馥，烛堆残蜡房栊晓。寒峭。看杏脸羞红、尚娇小。游蜂静院落，绿水摇池沼。闲绕。翠树底、支颐听啼鸟。
愁风怕雨，弹指春光了。音信杳。最堪恨、归雁过多少。困倚孤眠，昼长人悄。睡起依然，半窗残照。
侧犯
作者：袁去华
朝代：宋

篆销馀馥，烛堆残蜡房栊晓。寒峭。看杏脸羞红、尚娇小。游蜂静院落，绿水摇池沼。闲绕。翠树底、支颐听啼鸟。愁风怕雨，弹指春光了。音信杳。最堪恨、归雁过多少。困倚孤眠，昼长人悄。睡起依然，半窗残照。
侧犯·篆销馀馥
作者：袁去华
朝代：宋
体裁：词

篆销馀馥，烛堆残蜡房栊晓。
寒峭。
看杏脸羞红、尚娇小。
游蜂静院落，绿水摇池沼。
闲绕。
翠树底、搘颐听啼鸟。
愁风怕雨，弹指春光了。
音信杳。
最堪恨、归雁过多少。
困倚孤眠，昼长人悄。
睡起依然，半窗残照。
倾杯近
作者：袁去华
朝代：宋
体裁：词

邃馆金铺半掩，帘幕参差影。睡起槐阴转午，鸟啼人寂静。残妆褪粉，松髻攲云慵不整。尽无言，手挼裙带绕花径。酒醒时，梦回处，旧事何堪省。共载寻春，并坐调筝何时更。心情尽日，一似杨花飞无定。未黄昏，又先愁夜永。
倾杯近
作者：袁去华
朝代：宋

邃馆金铺半掩，帘幕参差影。睡起槐阴转午，鸟啼人寂静。残妆褪粉，松髻＿云慵不整。尽无言，手＿裙带绕花迳。
酒醒时，梦回处，旧事何堪省。共载寻春，并坐调筝何时更。心情尽日，一似杨花飞无定。未黄昏，又先愁夜永。
倾杯近·邃馆金铺半掩
作者：袁去华
朝代：宋
体裁：词

邃馆金铺半掩，帘幕参差影。睡起槐阴转午，鸟啼人寂静。残妆褪粉，松髻敧云慵不整。尽无言，手挼裙带绕花径。酒醒时，梦回处，旧事何堪省。共载寻春，并坐调筝何时更。心情尽日，一似杨花飞无定。未黄昏，又先愁夜永。
八声甘州
作者：袁去华
朝代：宋

正阴阴、夏木听黄鹂，百啭语惺忪。乍钩窗意适，临池倒影，竹树青葱。翠盖红妆窈窕，香引一帘风。向晚追凉处，月挂梧桐。
何处楼头吹笛，渐玉绳低侧，河汉横空。想调冰雪藕，清夜与谁同。贮离愁、难凭梦寄，纵遣书、何日有征鸿。房栊静，伴人孤寂，唯有鸣蛩。
八声甘州·正阴阴、夏木听黄鹂
作者：袁去华
朝代：宋
体裁：词

正阴阴、夏木听黄鹂，百啭语惺松。乍钩窗意适，临池倒影，竹树青葱。翠盖红妆窈窕，香引一帘风。向晚追凉处，月挂梧桐。何处楼头吹笛，渐玉绳低侧，河汉横空。想调冰雪藕，清夜与谁同。贮离愁、难凭梦寄，纵遣书、何日有征鸿。房栊静，伴人孤寂，唯有鸣蛩。
六州歌头·柴桑高隐
作者：袁去华
朝代：宋
体裁：词

柴桑高隐，邱壑岁寒姿。
北窗下，羲黄上，古人期。
俗人疑。
束带真难事，赋归去，吾庐好，斜川路，携筇杖，看云飞。
六翮冥冥高举，青霄外、矰缴何施。
且流行坎止，人世任相违。
采菊东篱。
正悠然、见南山处，无穷景，与心会，有谁知。
琴中趣，杯中物，醉中诗。
可忘机。
一笑骑鲸去，向千载，赏音稀。
嗟倦翼，瞻遗像，是吾师。
门外空馀衰柳，摇疏翠、斜日辉辉。
遣行人到此，感叹不胜悲。
物是人非。
六州歌头·渊明祠
作者：袁去华
朝代：宋
体裁：词

柴桑高隐，丘壑岁寒姿。北窗下，羲黄上，古人期。俗人疑。束带真难事，赋归去，吾庐好，斜川路，携筇杖，看云飞。六翮冥冥高举，青霄外、矰缴何施。且流行坎止，人世任相违。采菊东篱。正悠然、见南山处，无穷景，与心会，有谁知。琴中趣，杯中物，醉中诗。可忘机。一笑骑鲸去，向千载，赏音稀。嗟倦翼，瞻遗像，是吾师。门外空馀衰柳，摇疏翠、斜日辉辉。遣行人到此，感叹不胜悲。物是人非。
六州歌头（渊明祠）
作者：袁去华
朝代：宋

柴桑高隐，邱壑岁寒姿。北窗下，羲黄上，古人期。俗人疑。束带真难事，赋归去，吾庐好，斜川路，携筇杖，看云飞。六翮冥冥高举，青霄外、矰缴何施。且流行坎止，人世任相违。采菊东篱。
正悠然、见南山处，无穷景，与心会，有谁知。琴中趣，杯中物，醉中诗。可忘机。一笑骑鲸去，向千载，赏音稀。嗟倦翼，瞻遗像，是吾师。门外空余衰柳，摇疏翠、斜日辉辉。遣行人到此，感叹不胜悲。物是人非。
兰陵王 其一 郴州作
作者：袁去华
朝代：宋
体裁：词

晓阴薄。隔屋呼晴噪鹊。长烟袅、轻素望中，林表初阳照城郭。秋容自寂寞。清浅溪痕旋落。桥虹外，明嶂万重，云木千章映楼阁。天涯信飘泊。漫水绕郴山，尺素难托。文园多病宽衣索。最长笛声断，画栏凭煖，黄昏前后况味恶。甚良宵闲却。辽邈。误行乐。料恨寄徽弦，心倦梳掠。西风满院垂帘幕。对千里明月，五更悲角。归期秋尽，尚未定，怎睡著。
兰陵王·晓阴薄
作者：袁去华
朝代：宋

晓阴薄。
隔屋呼晴噪鹊。
长烟袅、轻素望中，林表初阳照城郭。
秋容自寂寞。
清浅溪痕旋落。
桥虹外，明嶂万重，云木千章映楼阁。
天涯信飘泊。
漫水绕郴山，尺素难托。
文园多病宽衣索。
最长笛声断，画阑凭暖，黄昏前后况味恶。
甚良宵闲却。
辽邈。
误行乐。
料恨寄徽弦，心倦梳掠。
西风满院垂帘幕。
对千里明月，五更悲角。
归期秋尽，尚未定，怎睡着。
兰陵王（次周美成韵）
作者：袁去华
朝代：宋
体裁：词

小桥直。林表遥岑寸碧。斜阳外、霞绚晚空，一目千里总佳色。初寒遍泽国。投老依然是客。功名事，云散鸟飞，匣里青萍漫三尺。重来怆陈迹。又水褪沙痕，风满帆席。鲈肥莼美曾同食。听虚阁松韵，古墙竹影，参差犹记过此驿。傍溪南山北。悲恻。暗愁积。拥绣被焚香，谁伴孤寂。追寻恩怨无穷极。正难续幽梦，厌闻邻笛。那堪檐外，更夜雨，断又滴。
兰陵王（郴州作）
作者：袁去华
朝代：宋
体裁：词

晓阴薄。隔屋呼晴噪鹊。长烟袅、轻素望中，林表初阳照城郭。秋容自寂寞。清浅溪痕旋落。桥虹外，明嶂万重，云木千章映楼阁。天涯信飘泊。漫水绕郴山，尺素难托。文园多病宽衣索。最长笛声断，画阑凭暖，黄昏前后况味恶。甚良宵闲却。辽邈。误行乐。料恨寄徽弦，心倦梳掠。西风满院垂帘幕。对千里明月，五更悲角。归期秋尽，尚未定，怎睡著。
减字木兰花·微红嫩白
作者：袁去华
朝代：宋

微红嫩白。
照水横枝初摘索。
一梦扬州。
客里相逢无限愁。
黄昏院落。
细细清香无处着。
觅句持觞。
鬓点吴霜不碍狂。
减字木兰花（梅）
作者：袁去华
朝代：宋
体裁：词

微红嫩白。照水横枝初摘索。一梦扬州。客里相逢无限愁。黄昏院落。细细清香无处著。觅句持觞。鬓点吴霜不碍狂。
减字木兰花（灯下见梅）
作者：袁去华
朝代：宋
体裁：词

灯前初见。冰玉玲珑惊眼眩。艳溢香繁。绝胜溪边月下看。铅华尽洗。只有檀唇红不退。倾坐精神。全似当时一个人。
剑器近
作者：袁去华
朝代：宋
体裁：词

夜来雨。赖倩得、东风吹住。海棠正妖娆处。且留取。悄庭户。试细听、莺啼燕语。分明共人愁绪。怕春去。佳树。翠阴初转午。重帘未卷，乍睡起、寂寞看风絮。偷弹清泪寄烟波，见江头故人，为言憔悴如许。彩笺无数。去却寒暄，到了浑无定据。断肠落日千山暮。
剑器近
作者：袁去华
朝代：宋
体裁：词

夜来雨，赖倩得东风吹住。海棠正妖娆处，且留取。
悄庭户，试细听莺啼燕语，分明共人愁绪，怕春去。
佳树，翠阴初转午。重帘未卷，乍睡起，寂寞看风絮。偷弹清泪寄烟波，见江头故人，为言憔悴如许。彩笺无数，去却寒暄，到了浑无定据。断肠落日千山暮。
剑器近·夜来雨
作者：袁去华
朝代：宋

夜来雨。赖倩得、东风吹住。海棠正妖娆处。且留取。
悄庭户。试细听、莺啼燕语。分明共人愁绪。怕春去。
佳树。翠阴初转午。重帘卷，乍睡起、寂寞看风絮。偷弹清泪寄烟波，见江头故人，为言憔悴如许。彩笺无数。去却寒暄，到了浑无定据。断肠落日千山暮。
剑器近·夜来雨
作者：袁去华
朝代：宋
体裁：词

夜来雨。赖倩得、东风吹住。海棠正妖饶处。且留取。悄庭户。试细听、莺啼燕语。分明共人愁绪。怕春去。佳树。翠阴初转午。重帘未卷，乍睡起、寂寞看风絮。偷弹清泪寄烟波，见江头故人，为言憔悴如许。彩笺无数。去却寒暄，到了浑无定据。断肠落日千山暮。
卓牌子近
作者：袁去华
朝代：宋

曲沼朱阑，缭墙翠竹晴昼。金万缕、摇摇风柳。还是燕子归时，花信来后。看淡净洗妆态，梅样瘦。春初透。尽日明窗相守。闲共我焚香，伴伊刺绣。睡眼瞢腾，今朝早是病酒。那堪更、困人时候。
卓牌子近
作者：袁去华
朝代：宋

曲沼朱阑，缭墙翠竹晴昼。金万缕、摇摇风柳。还是燕子归时，花信来后。看淡净洗妆态，梅样瘦。春初透。
尽日明窗相守。闲共我焚香，伴伊刺绣。睡眼腾腾，今朝早是病酒。那堪更、困人时候。
卓牌子近·曲沼朱阑
作者：袁去华
朝代：宋
体裁：词

曲沼朱阑，缭墙翠竹晴昼。
金万缕、摇摇风柳。
还是燕子归时，花信来后。
看淡净洗妆态，梅样瘦。
春初透。
尽日明窗相守。
闲共我焚香，伴伊刺绣。
睡眼剩剩，今朝早是病酒。
那堪更、困人时候。
南柯子
作者：袁去华
朝代：宋

秋晚霜初肃，江寒雾未收。西风吹老白苹洲。长笛一声、谁在水边楼。
带绿枨新破，真醇酒旋＿。簪花莫怪老人羞。直是黄花、羞上老人头。
南柯子/南歌子
作者：袁去华
朝代：宋

秋晚霜初肃，江寒雾未收。西风吹老白蘋洲。长笛一声、谁在水边楼。带绿枨新破，真醇酒旋篘。簪花莫怪老人羞。直是黄花、羞上老人头。
南柯子·南歌子·秋晚霜初肃
作者：袁去华
朝代：宋
体裁：词

秋晚霜初肃，江寒雾未收。
西风吹老白苹洲。
长笛一声、谁在水边楼。
带绿枨新破，真醇酒旋篘。
簪花莫怪老人羞。
直是黄花、羞上老人头。
垂丝钓·江枫秋老
作者：袁去华
朝代：宋
体裁：词

江枫秋老。晓来红叶如扫。暮雨生寒，正北风低草。宾鸿早。乱半川残照。伤怀抱。记西园饮处，微云弄月，梅花人面争好。路长信杳。度日房栊悄。还是黄昏到。归梦少。纵梦归易觉。
安公子
作者：袁去华
朝代：宋
体裁：词

弱柳千丝缕，嫩黄匀遍鸦啼处。寒入罗衣春尚浅，过一番风雨。问燕子来时，绿水桥边路，曾画楼、见个人人否？料静掩云窗，尘满哀弦危柱。
庾信愁如许，为谁都著眉端聚。独立东风弹泪眼，寄烟波东去。念永昼春闲，人倦如何度？闲傍枕、百转黄鹂语。唤觉来厌厌，残照依然花坞。
安公子·弱柳丝千缕
作者：袁去华
朝代：宋

弱柳丝千缕。
嫩黄匀遍鸦啼处。
寒入罗衣春尚浅，过一番风雨。
问燕子来时，绿水桥边路。
曾画楼、见个人人否。
料静掩云窗，尘满哀弦危柱。
庾信愁如许。
为谁都着眉端聚。
独立东风弹泪眼，寄烟波东去。
念永昼春闲，人倦如何度。
闲傍枕、百啭黄鹂语。
唤觉来厌厌，残照依然花坞。
安公子·弱柳丝千缕
作者：袁去华
朝代：宋
体裁：词

弱柳丝千缕。嫩黄匀遍鸦啼处。寒入罗衣春尚浅，过一番风雨。问燕子来时，绿水桥边路。曾画楼、见个人人否。料静掩云窗，尘满哀弦危柱。庾信愁如许。为谁都著眉端聚。独立东风弹泪眼，寄烟波东去。念永昼春闲，人倦如何度。闲傍枕、百啭黄鹂语。唤觉来厌厌，残照依然花坞。
宴清都·暮雨消烦暑
作者：袁去华
朝代：宋
体裁：词

暮雨消烦暑。房栊□、顿觉秋意如许。天高云杳，山横绀碧，桂华初吐。空庭静掩桐阴，更苒苒、流萤暗度。记那时、朱户迎风，西厢待月私语。佳期易失难重，馀香破镜，虽在何据。如今要见，除非是梦，几时曾做。人言雁足传书，待尽写、相思寄与。又怎生、说得愁肠，千丝万缕。
山花子·雾阁云窗别有天
作者：袁去华
朝代：宋

雾阁云窗别有天。
丰肌秀骨净娟娟。
独立含情羞不语，总妖妍。
持酒听歌心已醉，可怜白发更苍颜。
红烛纱笼休点着，月中还。
山花子（成支使出侍姬，次穆季渊韵）
作者：袁去华
朝代：宋
体裁：词

雾阁云窗别有天。丰肌秀骨净娟娟。独立含情羞不语，总妖妍。持酒听歌心已醉，可怜白发更苍颜。红烛纱笼休点著，月中还。
归字谣
作者：袁去华
朝代：宋

归。目断吾庐小翠微。斜阳外，白鸟傍山飞。归。随分家山有蕨薇。陶元亮，千载是吾师。
归字谣·归
作者：袁去华
朝代：宋
体裁：词

归。目断吾庐小翠微。斜阳外，白鸟傍山飞。
归字谣·归
作者：袁去华
朝代：宋
体裁：词

归。随分家山有蕨薇。陶元亮，千载是吾师。
忆秦娥（七夕）
作者：袁去华
朝代：宋
体裁：词

月照席。不知天上今何夕。今何夕。鹊桥初就，玉绳低侧。暂时不见犹寻觅。那堪更作经年隔。经年隔。许多良夜，怎生闲得。
念奴娇
作者：袁去华
朝代：宋
体裁：词

一番雨过一番凉，秋入苍崖青壁。
昼日多阴，还又是、重九飘零江国。
瘦水鳞鳞，长烟袅袅，枫叶千林赤。
南山入望，为谁依旧佳色。
随分绿酒黄花，联镳飞盖，总龙山豪客。
人世高歌狂笑外，扰扰於身何得。
短发萧萧，风吹乌帽，醉里从敧侧。
明年虽健，未知何处相忆。
念奴娇
作者：袁去华
朝代：宋
体裁：词

竹阴窗户荐微凉，积雨郊墟新霁。
万里飞云都过尽，天阙星河如洗。
檐隙风来，流萤飘堕，苒苒还飞起。
魂清骨冷，坐来衣润空翠。
勘笑丘壑闲身，儒冠相误，著青衫朝市。
功业君看清镜里，两鬓于今如此。
身外纷纷，倘来适去，到了成何事。
人生一世，种瓜何处无地。
念奴娇
作者：袁去华
朝代：宋

竹阴窗户荐微凉，积雨郊墟新霁。万里飞云都过尽，天阙星河如洗。檐隙风来，流萤飘堕，苒苒还飞起。魂清骨冷，坐来衣润空翠。
堪笑丘壑闲身，儒冠相误，著青衫朝市。功业君看清镜里，两鬓于今如此。身外纷纷，傥来适去，到了成何事。人生一世，种瓜何处无地。
念奴娇 其五 九日
作者：袁去华
朝代：宋
体裁：词

一番雨过一番凉，秋入苍崖青壁。昼日多阴，还又是、重九飘零江国。瘦水鳞鳞，长烟袅袅，枫叶千林赤。南山入望，为谁依旧佳色。随分绿酒黄花，联镳飞盖，总龙山豪客。人世高歌狂笑外，扰扰于身何得。短发萧萧，风吹乌帽，醉里从攲侧。明年虽健，未知何处相忆。
念奴娇·一番雨过一番凉
作者：袁去华
朝代：宋

一番雨过一番凉，秋入苍崖青壁。昼日多阴，还又是、重九飘零江国。瘦水鳞鳞，长烟袅袅，枫叶千林赤。南山入望，为谁依旧佳色。随分绿酒黄花，联镳飞盖，总龙山豪客。人世高歌狂笑外，扰扰于身何得。短发萧萧，风吹乌帽，醉里从敧侧。明年虽健，未知何处相忆。
念奴娇·其三
作者：袁去华
朝代：宋

竹阴窗户荐微凉，积雨郊墟新霁。万里飞云都过尽，天阙星河如洗。檐隙风来，流萤飘堕，苒苒还飞起。魂清骨冷，坐来衣润空翠。堪笑丘壑闲身，儒冠相误，著青衫朝市。功业君看清镜里，两鬓于今如此。身外纷纷，倘来适去，到了成何事。人生一世，种瓜何处无地。
念奴娇·满城风雨近重阳
作者：袁去华
朝代：宋
体裁：词

满城风雨近重阳，云卷天空垂幕。林表初阳光似洗，屋角呼晴双鹊。香泽方熏，烘帘初下，森森霜华薄。发妆酒暖，殢人须要同酌。老手为拂春山，休夸京兆扫，宫眉难学。客里清欢随分有，争似还家时乐。料得厌厌，云窗深锁，宽尽黄金约。不堪重省，泪和灯烬偷落。
念奴娇·竹阴窗户荐微凉
作者：袁去华
朝代：宋

竹阴窗户荐微凉，积雨郊墟新霁。
万里飞云都过尽，天阙星河如洗。
檐隙风来，流萤飘堕，苒苒还飞起。
魂清骨冷，坐来衣润空翠。
勘笑丘壑闲身，儒冠相误，着青衫朝市。
功业君看清镜里，两鬓于今如此。
身外纷纷，倘来适去，到了成何事。
人生一世，种瓜何处无地。
念奴娇·蕊珠宫女弄幽妍
作者：袁去华
朝代：宋

蕊珠宫女弄幽妍，初着春心娇小。
自白真香，浑胜似、姑射冰肌窈窕。
带雪茅檐，临溪篱落，占却春多少。
天寒日暮，有人愁绝行绕。
长记流水桥边，雨晴烟淡，袅一枝清晓。
梦想经年开病眼，把酒风前一笑。
花骨娇多，不禁人觑，只怕轻飞了。
无端羌管，夜阑声入云杪。
念奴娇（九日）
作者：袁去华
朝代：宋

一番雨过一番凉，秋入苍崖青壁。昼日多阴，还又是、重九飘零江国。瘦水鳞鳞，长烟袅袅，枫叶千林赤。南山入望，为谁依旧佳色。
随分绿酒黄花，联镳飞盖，总龙山豪客。人世高歌狂笑外，扰扰于身何得。短发萧萧，风吹乌帽，醉里从＿侧。明年虽健，未知何处相忆。
念奴娇（和人韵）
作者：袁去华
朝代：宋
体裁：词

水边篱落独横枝，苒苒风烟岑寂。踏雪寻芳村路永，竹屋西头遥识。蕙草香销，小桃红未，醉眼惊春色。罗浮何处，断肠无限陈迹。憔悴素脸朱唇，天寒日暮，倚琅玕无力。岁晚天涯驿使远，难寄江南消息。自笑平生，怜清惜淡，故国曾亲植。百花虽好，问还有恁标格。
念奴娇（梅）
作者：袁去华
朝代：宋
体裁：词

蕊珠宫女弄幽妍，初著春心娇小。自白真香，浑胜似、姑射冰肌窈窕。带雪茅檐，临溪篱落，占却春多少。天寒日暮，有人愁绝行绕。长记流水桥边，雨晴烟淡，袅一枝清晓。梦想经年开病眼，把酒风前一笑。花骨娇多，不禁人觑，只怕轻飞了。无端羌管，夜阑声入云杪。
念奴娇（次郢州张推韵）
作者：袁去华
朝代：宋

满城风雨近重阳，云卷天空垂幕。林表初阳光似洗，屋角呼晴双鹊。香泽方熏，烘帘初下，森森霜华薄。发妆酒暖，＿人须要同酌。
老手为拂春山，休夸京兆扫，宫眉难学。客里清欢随分有，争似还家时乐。料得厌厌，云窗深锁，宽尽黄金约。不堪重省，泪和灯烬偷落。
思佳客·其三·七夕
作者：袁去华
朝代：宋
体裁：词

宝阁珠宫夜未央。嫌迟怕晚不成妆。乞求乌鹊填河汉，已早玉绳低建章。笼月烛，闭云房。经年离恨不胜长。思量也胜姮娥在，夜夜孤眠不识双。
思佳客·宝阁珠宫夜未央
作者：袁去华
朝代：宋
体裁：词

宝阁珠宫夜未央。
嫌迟怕晚不成妆。
乞求乌鹊填河汉，已早玉绳低建章。
笼月烛，闭云房。
经年离恨不胜长。
思量也胜妲娥在，夜夜孤眠不识双。
思佳客·飞燕双双掌上身
作者：袁去华
朝代：宋
体裁：词

飞燕双双掌上身。花光纷艳晚妆新。纤腰妙舞萦回雪，皓齿清歌遏住云。欢卜夜，座添春。近前生怕主人嗔。主人见惯浑闲事，恼杀醒狂一个人。
思佳客（七夕）
作者：袁去华
朝代：宋

宝阁珠宫夜未央。嫌迟怕晚不成妆。乞求鸟鹊填河汉，已早玉绳低建章。
笼月烛，闭云房。经年离恨不胜长。思量也胜＿娥在，夜夜孤眠不识双。
思佳客（王宰席上赠歌姬）
作者：袁去华
朝代：宋
体裁：词

把酒听歌始此回。流莺花底语徘徊。神仙也许人间见，腔调新翻辇下来。银烛灺，玉山颓。谁言弱水隔蓬莱。绝胜想像高唐赋，浪作行云行雨猜。
惜分飞
作者：袁去华
朝代：宋

雨过残阳明远树。树底鸣蝉无数。临水人家住。靠西便入江南路。
曲迳通幽深几许。翠竹短窗无暑。小立凭肩语。个中曾是孤眠处。
惜分飞·雨过残阳明远树
作者：袁去华
朝代：宋
体裁：词

雨过残阳明远树。树底鸣蝉无数。临水人家住。靠西便入江南路。曲径通幽深几许。翠竹短窗无暑。小立凭肩语。个中曾是孤眠处。
惜分飞（九日）
作者：袁去华
朝代：宋
体裁：词

平日悲秋今已老。细看秋光自好。风紧寒生早。漫将短发还吹帽。寂寞东篱人不到。只有渊明醉倒。一笑留残照。世间万事蝇头小。
木兰花慢·用韩干闻喜亭柱间韵
作者：袁去华
朝代：宋
体裁：词

□中原望眼，正汉水、接天流。渐霁雨虹消，清风面旋，借我凉秋。草庐旧三顾处，但孤云、翠壁晚悠悠。唯有兰皋解佩，至今犹话离愁。迟留。叹息此生浮。去去老沧洲。念岁月侵寻，闲中最乐，饱外何求。功名付他分定，也谁能、伴得赤松游。尊酒相逢，更莫问侬，依旧狂不。
柳梢青
作者：袁去华
朝代：宋

草底虫吟。烟横水际，月淡松阴。荷近香浓，竹深凉早，销尽烦襟。
发稀浑不胜簪，更客里、吴霜暗侵。富贵功名，本来无意，何况如今。
柳梢青·草底虫吟
作者：袁去华
朝代：宋
体裁：词

草底虫吟。
烟横水际，月澹松阴。
荷近香浓，竹深凉早，销尽烦襟。
发稀浑不胜簪，更客里、吴霜暗侵。
富贵功名，本来无意，何况如今。
柳梢青（建康作）
作者：袁去华
朝代：宋
体裁：词

白鹭洲前，乌衣巷口，江上城郭。万古豪华，六朝兴废，潮生潮落。信流一叶飘泊。叹问米、东游计错。老眼昏花，吴山何处，孤云天角。
柳梢青（钓台。绍兴甲子赴试南宫登此，今三十三年矣）
作者：袁去华
朝代：宋
体裁：词

一水萦回。参天古木，夹岸苍崖。三十三年，客星堂上，几度曾来。眼看变化云雷。分白首、烟波放怀。细细平章，钓台毕竟，高似云台。
柳梢青（长桥）
作者：袁去华
朝代：宋
体裁：词

天接沧浪。晴虹垂饮，千步修梁。万顷玻璃，洞庭之外，纯浸斜阳。西风劝我持觞。况高栋、层轩自凉。饮罢不知，此身归处，独咏苍茫。
水调歌头
作者：袁去华
朝代：宋
体裁：词

一叶堕金井，秋色满蟾宫。
婵娟影里，玉箫吹断碧芙蓉。
缭绕宫墙千雉，森耸觚稜双阙，缥缈五云中。
郁郁葱葱处，佳气夜如虹。
日华边，江海客，每从容。
青钱万选，北门东观会留侬。
堪叹搏沙一散，今夜扁舟何许，红蓼碧芦丛。
无地寄愁绝，把酒酹西风。
水调歌头 其二 次黄舜举登姑苏台韵
作者：袁去华
朝代：宋

吴门古都会，畴昔记曾游。轻帆卸处，西风吹老白蘋洲。试觅姑苏台榭，尚想吴王宫阙，陆海跨鳌头。西子竟何许，水殿漫凉秋。画图中，烟际寺，水边楼。叫云横玉，须臾三弄不胜愁。兴废都归闲梦，俯仰已成陈迹，家在泽南州。有恨向谁说，月涌大江流。
水调歌头·一叶堕金井
作者：袁去华
朝代：宋

一叶堕金井，秋色满蟾宫。
婵娟影里，玉箫吹断碧芙蓉。
缭绕宫墙千雉，森耸觚棱双阙，缥缈五云中。
郁郁葱葱处，佳气夜如虹。
日华边，江海客，每从容。
青钱万选，北门东观会留侬。
堪叹搏沙一散，今夜扁舟何许，红蓼碧芦丛。
无地寄愁绝，把酒酹西风。
水调歌头·云冻鸟飞灭
作者：袁去华
朝代：宋

云冻鸟飞灭，春意着林峦。
姮娥何事，醉撼瑞叶落人间。
斜入酒楼歌处，微褪茅檐烟际，窗户漾光寒。
西帝游何许，翳凤更骖鸾。
玉楼耸，银海眩，倚阑干。
渔蓑江上归去，浑胜画图看。
三嗅疏枝冷蕊，索共梅花一笑，相对两无言。
月影黄昏里，清兴绕吴山。
水调歌头·云冻鸟飞灭
作者：袁去华
朝代：宋
体裁：词

云冻鸟飞灭，春意著林峦。姮娥何事，醉撼瑞叶落人间。斜入酒楼歌处，微褪茅檐烟际，窗户漾光寒。西帝游何许，翳凤更骖鸾。玉楼耸，银海眩，倚阑干。渔蓑江上归去，浑胜画图看。三嗅疏枝冷蕊，索共梅花一笑，相对两无言。月影黄昏里，清兴绕吴山。
水调歌头·其三
作者：袁去华
朝代：宋

天下最奇处，绿水照朱楼。三高仙去，白头千古想风流。跨海晴虹垂饮，极目沧波无际，落日去渔舟。苹末西风起，橘柚洞庭秋。记当年，携长剑，觅封侯。而今憔悴长安，客里叹淹留。回首洪崖西畔，随分生涯可老，卒岁不知愁。做个终焉计，谁羡五湖游。鸟影度疏木，天势入平湖。沧波万顷，轻风落日片帆孤。渡口千章云木，苒苒炊烟一缕，人在翠微居。客里更愁绝，回首忆吾庐。功名事，今老矣，待何如。拂衣归去，谁道张翰为莼鲈。且就竹深荷静，坐看山高月小，剧饮与谁俱。长啸动林木，意气欲凌虚。
水调歌头·其三
作者：袁去华
朝代：宋
体裁：词

天下最奇处，绿水照朱楼。三高仙去，白头千古想风流。跨海晴虹垂饮，极目沧波无际，落日去渔舟。蘋末西风起，橘柚洞庭秋。记当年，携长剑，觅封侯。而今憔悴长安，客里叹淹留。回首洪崖西畔，随分生涯可老，卒岁不知愁。做个终焉计，谁羡五湖游。
水调歌头·吴门古都会
作者：袁去华
朝代：宋
体裁：词

吴门古都会，畴昔记曾游。
轻帆卸处，西风吹老白苹洲。
试觅姑苏台榭，尚想吴王宫阙，陆海跨鳌头。
西子竟何许，水殿漫凉秋。
画图中，烟际寺，水边楼。
叫云横玉，须臾三弄不胜愁。
兴废都归闲梦，俯仰已成陈迹，家在泽南州。
有恨向谁说，月涌大江流。
水调歌头·天下最奇处
作者：袁去华
朝代：宋
体裁：词

天下最奇处，绿水照朱楼。三高仙去，白头千古想风流。跨海晴虹垂饮，极目沧波无际，落日去渔舟。苹末西风起，橘柚洞庭秋。记当年，携长剑，觅封侯。而今憔悴长安，客里叹淹留。回首洪崖西畔，随分生涯可老，卒岁不知愁。做个终焉计，谁羡五湖游。